c: text/html

text:
“Ame Kae Le Yehowa Ƒe Akpa Dzi?”
“Yehowa wò Mawu lae nàvɔ̃, eyae nàsubɔ, eya ŋue nàku ɖo goŋgoŋ.”—5 MOSE 10:20.
1, 2. (a) Nu ka tae nunya le eme be míanɔ Yehowa fe akpa dzi? (b) Nu kawo me míadzro le nyati sia me?
NUNYA le eme be míaku ɖe Yehowa ŋu goŋgoŋ. Ame aɖeke meli si fe ŋusẽ, nunya alo lɔlɔ̃ de mía Mawu la tɔ nu o! Mía dometɔ kae madi be yeanɔ efe akpa dzi o? (Ps. 96:4-6) Ke hã, Mawu subɔla aɖewo meyi edzi wɔ nutefe nɛ le nɔnɔme aɖewo me o, evɔ ehiã be woanɔ efe akpa dzi le nɔnɔme mawo me hafi.
2 Le nyati sia me la, míadzro ame siwo be yewole Yehowa fe akpa dzi, evɔ le ɣeyiɣi ma ke me la, wonɔ nu siwo wòlé fui la wɔm la fe kpɔɖeŋu aɖewo me. Nufiame vevi siwo ate ŋu akpe ɖe mía ŋu míayi edzi awɔ nutefe na Yehowa la le ŋutinya siawo me na mí.
YEHOWA DZROA MÍAƑE DZIWO ME KPƆNA
3. Nu ka tae Yehowa xlɔ̃ nu Kain, eye nya kae wògblɔ nɛ?
3 Bu nu si dzɔ ɖe Kain dzi ŋu kpɔ. Mesubɔa alakpamawuwo o, ke hã, Yehowa mekpɔ ŋudzedze ɖe efe subɔsubɔ ŋu o. Vɔ̃ɖinyenye nɔ ke fom ɖe to le efe dzi me. (1 Yoh. 3:12) Yehowa xlɔ̃ nu Kain be: “Ne ètrɔ hewɔ nyui la, ɖe womakpɔ ŋudzedze ɖe ŋuwò oa? Ke ne mètrɔ hewɔ nyui o la, ekema nu vɔ̃ de xa ɖe mɔnu na wò, eye wòdi vevie be yeakpɔ ŋusẽ ɖe dziwò; gake ɖe màɖu edzi oa?” (1 Mose 4:6, 7) Ne míagblɔe la, Yehowa nɔ gbɔgblɔm na Kain be, “Ne ètrɔ dzi me eye nèva le nye akpa dzi la, nye hã manɔ kpli wò.”
4. Esi mɔnukpɔkpɔ su Kain si be wòanɔ Yehowa fe akpa dzi la, nu kae wòwɔ?
4 Ne ɖe Kain trɔ susu la, anye ne Yehowa kpɔ ŋudzedze ɖe eŋu hafi. Gake Kain meɖo to Yehowa fe nuxlɔ̃amea o. Kain fe susu vɔ̃ kple ɖokuitɔdidi fe dzodzro kplɔ eyama de nu gbegblẽ wɔwɔ me. (Yak. 1:14, 15) Ðewohĩ esi Kain nye sɔhɛ la, meva susu me nɛ kpɔ be yeava tsi tsitre ɖe Yehowa ŋu o. Ke hã, eva do toku Mawu fe aɖaŋuɖoɖo, edze aglã ɖe Mawu ŋu eye wòwu nɔvia!
5. Nuŋububu ka fomevie ate ŋu awɔe be míafe nu magadze Yehowa ŋu o?
5 Egbea, Kristotɔ aɖe agblɔ be yele Yehowa subɔm gake anɔ afɔ gbegblẽwo ɖem abe ale si wònɔ le Kain gome ene. (Yuda 11) Le kpɔɖeŋu me, ate ŋu anɔ gbɔdɔdɔ manɔsenu fe susuwo ŋu bum, anɔ ŋu klẽm, alo alé fu ehati Kristotɔ. (1 Yoh. 2:15-17; 3:15) Nuŋububu siawo ate ŋu akplɔ ame ade nu vɔ̃ wɔwɔ me. Le esiawo katã me la, amea ate ŋu anɔ vevie dom nu le gbeadzisubɔsubɔdɔa me eye wòanɔ hamea fe kpekpewo dem edziedzi. Togbɔ be amegbetɔwo manya míafe tamesusuwo kple nu siwo míewɔna o hã la, Yehowa ya kpɔa nuwo katã, eye enyana ne míele efe akpa dzi bliboe o.—Xlẽ Yeremiya 17:9, 10.
6. Aleke Yehowa kpena ɖe mía ŋu be ‘míaɖu’ nu vɔ̃ fe dzodzrowo ‘dzi’ ne míele efe akpa dzi sesĩe?
6 Ne míeda vo gɔ̃ hã la, Yehowa megbea mí enumake o. Ne Kristotɔ aɖe fe afɔɖeɖewo na wòle tatram ɖa le Yehowa Mawu gbɔ la, Yehowa dea dzi fo nɛ be: ‘Trɔ ɖe ŋunye, ekema nye hã matrɔ ɖe ŋuwò.’ (Mal. 3:7) Vevietɔ, ne míele avu wɔm kple míafe gbɔdzɔgbɔdzɔwo la, Yehowa di be míalé fu vɔ̃. (Yes. 55:7) Ne míewɔe alea la, edo ŋugbe be yeakpe ɖe mía ŋu ahana ŋusẽ si míehiã be míate ŋu ‘aɖu’ dzodzro vɔ̃wo ‘dzi’ la mí.—1 Mose 4:7.
“MIGANA WOAFLU MI O”
7. Aleke wòdzɔe be Salomo fe nu megava dze Yehowa ŋu o?
7 Míate ŋu asrɔ̃ nu geɖe tso Fia Salomo fe ŋutinya me. Esime Salomo nye ɖekakpui la, ekpɔa Yehowa sinu be wòafia mɔ ye. Mawu na wòdze nunya etefe mekɔ o, eye ede dɔ asi nɛ be wòatu gbedoxɔ gã nyadri aɖe ɖe Yerusalem. Gake Yehowa megava kpɔ ŋudzedze ɖe Salomo ŋu o. (1 Fia. 3:12; 11:1, 2) Mawu gblɔ tẽe le efe Se la me be Israel fia aɖeke ‘megaɖe srɔ̃ geɖe o, ne efe dzi nagatra mɔ o.’ (5 Mose 17:17) Salomo mewɔ se sia dzi o. Nyɔnu siwo katã wòɖe la le 700, eye efe ahiãwo le 300. (1 Fia. 11:3) Srɔ̃awo dometɔ geɖe menye Israel-viwo o, eye wosubɔa alakpamawuwo. Eya ta, Salomo da le Mawu fe se si nye be woagaɖe dutanyɔnuwo o la hã dzi.—5 Mose 7:3, 4.
8. Aleke gbegbee Salomo wɔ nu vɔ̃ ɖe Yehowa ŋui?
8 Esi Salomo yi edzi nɔ Yehowa fe sewo dzi dam la, esia wɔe be wòva wɔ nu vɔ̃ siwo gavɔ̃ɖi wu. Salomo ɖi vɔsamlekpui aɖe na mawunɔ Astoret, eye eɖi vɔsamlekpui ɖeka ya teti na alakpamawu si nye Kemos. Eya kple srɔ̃awo dea ta agu na alakpamawu mawo. Meli vɔsamlekpui mawo ɖe tefe bubu aɖeke tsɔ wu to si dze ŋgɔ Yerusalem la tame o, evɔ Yerusalem ye wòtu Yehowa fe gbedoxɔa ɖo! (1 Fia. 11:5-8; 2 Fia. 23:13) Ðewohĩ, Salomo ble eɖokui henɔ susum be zi ale si yeyi edzi le vɔ sam le gbedoxɔa me ko la, Yehowa aŋe aɖaba afu yefe tomaɖomaɖonuwɔnawo dzi.
9. Esi Salomo gbe toɖoɖo Mawu fe nuxlɔ̃ameawo la, nu kae va do tso eme?
9 Gake Yehowa meŋea aɖaba fua nu vɔ̃ dzi gbeɖe o. Biblia gblɔ be: “Dzi ku Yehowa ɖe Salomo ŋu, elabena efe dzi trɔ le Yehowa . . . , ame si ɖe eɖokui fiae zi eve la yome, evɔ wònye ede se nɛ le nu siawo ŋu, be wòagadze mawu bubuwo yome o hafi. Gake mewɔ nu si fe se Yehowa de la o.” Esia wɔe be efe nu megava dze Mawu ŋu o, eye wògbee. Le esia ta, Salomo fe dzidzimeviwo mete ŋu va ɖu Israel dukɔ bliboa dzi o, eye wokpe fu geɖe tso dzidzime yi dzidzime.—1 Fia. 11:9-13.
10. Nu kae ate ŋu agblẽ fomedodo nyui si le mía kple Yehowa dome la me?
10 Abe ale si wòdzɔ le Salomo gome ene la, nu siwo ate ŋu agblẽ fomedodo si le mía kple Yehowa dome la me bɔbɔe wu la dometɔ ɖekae nye, ne míetia xɔlɔ̃ siwo mese Yehowa fe nudidiwo gɔme alo dea bubu efe sewo ŋu o. Ðewohĩ, wole hamea me gake wogbɔdzɔ le gbɔgbɔ me. Woate ŋu anye míafe fometɔ, afelika, dɔwɔhati, alo sukuhati siwo mesubɔa Yehowa o. Aleke kee wòɖale o, ne ame siwo míedea ha kplii la menɔa agbe ɖe Yehowa fe nudidiwo nu o la, vivivi la, woate ŋu akpɔ ŋusẽ gbegblẽ ɖe mía dzi, eye esia agblẽ fomedodo si le mía kple Yehowa dome la me.
11. Nu kae ate ŋu akpe ɖe mía ŋu míanya nenye be ele be míadzudzɔ hadede kple ame aɖe?
11 Xlẽ 1 Korintotɔwo 15:33. Nɔnɔme nyui aɖewo le ame akpa gãtɔ si, eye ame siwo menye hamea me tɔwo o la dometɔ geɖe mewɔa nu gbegblẽ siwo gbɔ eme o. Ne ele alea le ame siwo nèdea ha kplii gome la, ɖe esia fia be esɔ be nàde ha kpli woa? Ŋusẽ kae hadede kpli wo ate ŋu akpɔ ɖe fomedodo si le mia kple Yehowa dome la dzi? Ðe woana wòanyo ɖe edzia? Nu kae le wofe dzi me? Le kpɔɖeŋu me, awu yeye siwo gado, ga, mɔ̃ɖaŋunu yeyewo, modzakaɖeɖe, alo ŋutilãmenu bubuwo yome titi koŋ ŋue woɖoa dze tsoea? Ðe wofe dzeɖoɖowo kuna ɖe ameŋugbegblẽ kple fefenya madzetowo ŋu zi geɖea? Yesu gblɔe wòsɔ nyuie be: “Nya si wu dzi lae nu gblɔna.” (Mat. 12:34) Ne ède dzesii be ame siwo nèdea ha kplii la fe agbenɔnɔ ate ŋu akpɔ ŋusẽ gbegblẽ ɖe fomedodo si le wò kple Yehowa dome dzi la, ɖe afɔ kaba nàɖe hadede kpli wo dzi akpɔtɔ alo nàtso kadodoa me ne ehiã.—Lod. 13:20.
YEHOWA BIAA ÐOKUITSƆTSƆNA BLIBO
12. (a) Esi Israel-viwo ʋu tso Egipte megbe kpuie la, nya kae Yehowa gblɔ na wo? (b) Esi Yehowa gblɔ na Israel-viwo be yebiaa ɖokuitsɔtsɔna blibo la, aleke wowɔ nui?
12 Míate ŋu asrɔ̃ nu vevi bubuwo tso nu siwo dzɔ esime Yehowa ɖe Israel-viwo tso Egipte megbe kpuie la me. Dukɔa va fo fu ɖe Sinai Toa ŋgɔ. Yehowa ɖe eɖokui fia wo le mɔ wɔdɔɖeamedzi aɖe nu le afi ma. Wokpɔ alilikpo dodo aɖe kple dzikedzowo, eye wose dziɖegbewo kple nane fe ɖiɖi sesĩe abe kpẽ fe ɖiɖi ene. (2 Mose 19:16-19) Le nudzɔdzɔ sia me la, Yehowa ɖe eɖokui fia Israel-viwo be yenye “Mawu si biaa ɖokuitsɔtsɔna blibo.” Eka ɖe edzi na wo be yeawɔ nutefe na ame siwo lɔ̃ ye heléa yefe sededewo me ɖe asi. (Xlẽ 2 Mose 20:1-6.) Esia fia be Yehowa nɔ gbɔgblɔm na efe dukɔa be, “Ne mieyi edzi nɔ nye akpa dzi la, nye hã manɔ kpli mi.” Ne Yehowa Mawu do ŋugbe na wò alea la, aleke nàwɔ nui? Anɔ eme godoo be àwɔ abe ale si tututu Israel-viwo wɔ ene. Biblia gblɔ be dukɔ la “ɖo eŋu kple nu sɔsɔe be: ‘Nya siwo katã Yehowa gblɔ la, míawɔ wo dzi.’” (2 Mose 24:3) Gake esia megbe kpuie la, nane si Israel-viwo menɔ mɔ kpɔm na o la dzɔ si do wofe nutefewɔwɔ kpɔ.
13. Nu kae do Israel-viwo fe nutefewɔwɔ kpɔ?
13 Alilikpo dodoa, dzikedzoa kple dzesi wɔnuku bubu siwo tso Mawu gbɔ la na ŋɔdzi lé Israel-viwo. Eya ta, wobia tso Mose si be wòanye yewofe nyanuɖela ahafo nu kple Yehowa le Sinai Toa dzi ɖe yewo nu, eye Mose lɔ̃ ɖe wofe biabiaa dzi. (2 Mose 20:18-21) Esi Mose yi toa dzi la, enɔ afi ma etefe didi. Ðe esia fia be Israel-viwo tsi gbedadafo eye wofe kplɔla si dzi woka ɖo la maganɔ wo nu oa? Edze abe ne Mose le wo dome wole kpɔkpɔm ko hafi xɔse nɔa wo si ene. Wova tsi dzimaɖi vevie eye wogblɔ na Aron be: “Tso nàwɔ mawu na mí ne wòanɔ ŋgɔ na mí, elabena míenya nu si tututu dzɔ ɖe Mose sia si kplɔ mí tso Egipte-nyigba dzi la dzi o.”—2 Mose 32:1, 2.
14. Nuŋububu kae Israel-viwo tsɔ ble wo ɖokuiwoe, eye nu kae Yehowa wɔ?
14 Dukɔa nya be trɔ̃subɔsubɔ nye nu vɔ̃ si nye ŋkubiãnya le Yehowa ŋkume. (2 Mose 20:3-5) Gake mede ŋkeke aɖeke o, woawoe nye ema va le sikanyivi aɖe subɔm! Togbɔ be wonyae nyuie be yewoda le Yehowa fe se dzi hã la, woble wo ɖokuiwo henɔ susum be yewogakpɔtɔ nɔ Yehowa fe akpa dzi. Aron gblɔ gɔ̃ hã be nyivisubɔsubɔa nye ‘azãɖuɖu na Yehowa’! Nu kae Yehowa wɔ? Ese le eɖokui me be womewɔ nutefe na ye o. Yehowa gblɔ na Mose be dukɔa “wɔ nu gbegblẽ” eye “wotrɔ ɖa kaba tso mɔ si dzi [yede] se na wo be woazɔ la dzi.” Yehowa do “dɔmedzoe” ɖe wo ŋu, eye wòɖoe gɔ̃ hã be yeatsrɔ̃ Israel dukɔ bliboa.—2 Mose 32:5-10.
15, 16. Aleke Mose kple Aron ɖee fia be yewole Yehowa fe akpa dzi sesĩe? (Kpɔ nɔnɔmetata si le nyati sia fe gɔmedzedze.)
15 Gake Yehowa tso nya me be yematsrɔ̃ Israel dukɔa o. Efe nublanuikpɔkpɔ na mɔnukpɔkpɔ esubɔla wɔnutefewo be woaɖee afia be yewole efe akpa dzi. (2 Mose 32:14) Esi Mose kpɔ nu gbɔme si dukɔa wɔ esime wonɔ ɣli dom, nɔ ha dzim henɔ ɣe ɖum le legbaa ŋgɔ la, etsɔ nyivi si wowɔ la, eye wòtui memie. Eyome egblɔ be: “Ame kae le Yehowa fe akpa dzi? Neva gbɔnye!” Kasia, “Lewi viwo katã va fo fu ɖe” Mose ŋu.—2 Mose 32:17-20, 26.
16 Togbɔ be Aron ye wɔ legbaa hã la, etrɔ dzi me eye wòwɔ ɖeka kple Lewi vi susɔeawo henɔ Yehowa fe akpa dzi. Menye ɖeko nutefewɔla siawo va nɔ Yehowa fe akpa dzi ko o, ke woɖe wo ɖokuiwo ɖe vovo tso nu gbegblẽ wɔlawo gbɔ hã. Wowɔ nu le nunya me esi woɖe afɔ ma, elabe gbe ma gbe la, ame akpe geɖe bu wofe agbe le wofe trɔ̃subɔsubɔa ta. Gake ame siwo nɔ Yehowa fe akpa dzi ya la, Yehowa do ŋugbe be yeayra wo.—2 Mose 32:27-29.
17. Nufiame kae le nya si Paulo gblɔ tso sikanyivia ŋuti nudzɔdzɔa ŋu me na mí?
17 Apostolo Paulo he susu yi sikanyivia ŋuti nudzɔdzɔa dzi eye wòxlɔ̃ nu Kristotɔwo be: “Nu siawo zu kpɔɖeŋu na mí, ale be míaganye . . . trɔ̃subɔlawo abe wo dometɔ aɖewo ene o. [Woŋlɔ kpɔɖeŋu sia] ɖi be wòanye nuxlɔ̃ame na mí ame siwo dzi nuɖoanyi siawo fe nuwuwuwo va ɖo la. Eya ta ame si susu be yele tsitre la nakpɔ nyuie be wòagadze anyi o.” (1 Kor. 10:6, 7, 11, 12) Abe ale si Paulo na eme kɔ fãa ene la, ate ŋu adzɔ be Yehowa subɔlawo gɔ̃ hã nafo wo ɖokuiwo ɖe nu gbegblẽ wɔwɔ me, evɔ woaganɔ susum be yewofe nu gadzea Yehowa ŋu. Gake ne ame aɖe di be yeanye Yehowa xɔlɔ̃ alo egblɔna be yewɔa nutefe nɛ la, esia mafia kokoko be Yehowa kpɔ ŋudzedze ɖe eŋu o.—1 Kor. 10:1-5.
18. Nu ka gbɔe wòate ŋu atso be ame aɖe nava tra ɖa tso Yehowa gbɔ, eye nu kawoe anye emetsonuawo?
18 Ale si ko Israel-viwo tsi dzimaɖi esime Mose megbɔ tso Sinai Toa dzi kaba o la, nenema kee wòate ŋu adzɔ egbea be Kristotɔwo natsi dzimaɖi le esi wòdze abe Yehowa fe ʋɔnudrɔ̃ŋkekea kple xexe yeyea mele vavam kaba o ene ta. Woate ŋu anɔ susum be yayra mawo le adzɔge ʋĩi alo yayra mawo mate ŋu ava eme o. Ne míebua nuwo ŋu alea eye mímeɖɔ míafe nuŋububu ɖo o la, esia ate ŋu awɔe be ŋutilãmenuwo yome titi nava nɔ vevie na mí wu Yehowa fe lɔlɔ̃nu wɔwɔ. Ɣeyiɣi aɖe megbe la, míate ŋu ava tra ɖa tso Yehowa gbɔ, eye mlɔeba, míava fo mía ɖokui ɖe nuwɔna siwo míesusu kpɔ gbeɖe be míawɔ esime fomedodo nyui nɔ mía kple Yehowa dome o la me.
19. Nyatefenya vevi kae mele be míaŋlɔ be gbeɖe o, eye nu ka tae?
19 Mele be míaŋlɔ be gbeɖe o be Yehowa bia ɖokuitsɔtsɔna blibo kple toɖoɖo tso dzi blibo me tso mía si. (2 Mose 20:5) Ne ame aɖe tra ɖa tso Yehowa fe lɔlɔ̃nu wɔwɔ ŋu vie gɔ̃ hã la, efia be ele Satana fe lɔlɔ̃nu wɔm, eye nu nyui aɖeke mate ŋu ado tso esia me o. Esia tae Paulo gblɔ be: “Miate ŋu anɔ nu nom le Yehowa fe kplu nu aganɔ nu nom le gbɔgbɔ vɔ̃wo fe kplu nu o; miate ŋu anɔ nu ɖum le ‘Yehowa fe kplɔ̃’ ŋu aganɔ nu ɖum le gbɔgbɔ vɔ̃wo fe kplɔ̃ ŋu o.”—1 Kor. 10:21.
KU ÐE YEHOWA ŊU GOŊGOŊ!
20. Ne edzɔ be míeɖe afɔ baɖa aɖe gɔ̃ hã la, aleke Yehowa ate ŋu akpe ɖe mía ŋui?
20 Nu ɖeka aɖe ɖe dzesi le Biblia me ŋutinya siwo ku ɖe Kain, Salomo kple Israel-vi siwo nɔ Sinai Toa gbɔ ŋu la ŋu. Mɔnukpɔkpɔ su ame siawo si be ‘woatrɔ dzi me, eye woagbugbɔ.’ (Dɔw. 3:19) Edze fãa be ne ame aɖe ɖe afɔ baɖa la, Yehowa metsɔa dzitsitsi gbenɛ o. Le Aron gome la, Yehowa tsɔ efe nu vɔ̃wo kee. Egbea, Yehowa ate ŋu ato Biblia me ŋutinya aɖe, míafe Biblia-srɔ̃gbalẽwo, alo aɖaŋu aɖe si mía hati Kristotɔ aɖe ɖo na mí dɔmenyotɔe la dzi axlɔ̃ nu mí. Ne míewɔ ɖe nuxlɔ̃ame mawo dzi la, míate ŋu aka ɖe edzi be Yehowa akpɔ nublanui na mí.
21. Nu kae wòle be míaɖo kplikpaa be míawɔ ne nɔnɔme aɖe do míafe nutefewɔwɔ na Yehowa kpɔ?
21 Taɖodzinu aɖe le Yehowa fe amenuveve ŋu. (2 Kor. 6:1) Enaa mɔnukpɔkpɔ mí be “míatsri mawumavɔmavɔ̃ kple xexea me nudzodzrowo.” (Xlẽ Tito 2:11-14.) Zi ale si míekpɔtɔ “le fifi nuɖoanyi sia me” la, míado go nɔnɔme siwo ado míafe nutefewɔwɔ na Yehowa akpɔ godoo. Neva eme be míanɔ klalo ɣesiaɣi be míanɔ efe akpa dzi sesĩe, elabena ‘Yehowa mía Mawu lae míavɔ̃, eyae míasubɔ, eye eya ŋue míaku ɖo goŋgoŋ’!—5 Mose 10:20.

robotstxt: allowed

filter: keep


text:
A Modern Evegbe language dictionary for young children: 0 to 9 years old. Look up simple Evegbe language words and translate between Evegbe - English, today.
- blaetɔ̃lia adj
- thirtieth
- blaetɔ̃lia phrase
- thirtieth
Evegbe Word of the Day: Register free
Greetings in Evegbe: agoo akpe nawo babanawo efɔa hedenyuie .
Latest: Aids Anyigba Atalegbe Atike Atikutsetsemetsi Aʋako California Deutsch DiViDi Dzeani Dzidzɔkpɔkpɔ Dzikukpɔkpɔ Eʋe Eʋegbe Germany a afɔɖeɖe agbadonu agbalẽŋemɔ̃ agbe agbenɔnɔ agblemenukuwo agbletaxɔ agbotoe agɔnu aha ahasese ahavivi akpata akpà akɔbli akɔli akɔntanana alilikpo alẽnɔ ama amegã amemabumabui amenuveve amesiame ameɖeka anukwaremaɖimaɖi anyidi anyigba anyigbavɔ anyime lɔfo asinudɔwɔfe asiwui ati fufu atsrima atsu alo asi fomea dɔdɔ awunugbui ayi ayiskrim ayo aŋo aŋosisi afedzikpɔla afelikawo aɖaka aɖaŋu aɖaŋuwɔnu aɖaŋuɖoɖo aʋako aʋatsoe bambara basketball bazel belele biãŋku blaetɔ̃ vɔ ɖekɛ blaetɔ̃lia blavelia blema blewu blugbe bubu bɔmba da de de ame dzi de asi de megbe dedie deku didi do go do vlo ŋu dodoɖedzi dometsonu drɔ̃e du me nuhiahiãwo dulegbefula dufufu dzaako dzadraɖo dze dzesi dzesidede dzidula dzidzenu dzidzime dzidzɔ dzidzɔgbe dziewola dzikpɔkpɔ dziku dzimetɔtrɔ dzimefu dzitodzito dziɖeleamefo dzoge dzomeŋɔli dzyografi dzɔdzɔe dzɔdzɔenyenye dzɔgbenyuitɔ dɔ alɔ̃ nyuie dɔalɔ̃ nyuie dɔalɔ̃ame dɔdasi dɔmenyo dɔnyui dɔtɔ dɔwuame dɔwɔla dɔwɔnu dɔwɔnya dɔwɔnyaɖɔnya dɔyɔyɔ e edze esia etɔna efe be dzogbenyui nami eɖokui fia gakogoe gakɔntabubu gandhi gbugbɔgawɔ gbãtɔ gbɔ ŋu ge geɖe gli gligoe gome guan gɔme gɔmedzela gɔmesese helikɔpta i kabegyi kooko kukumba lododo makani menye moto nutoa nutomi s saladgbe si aŋo tsidzadza tsikpe tsɔ ... ke tɔgba vodu voŋuti yamezɔmɔ ŋɔti ɖe eme ɖeɖiteameŋu ɖɔ ɣletinyigba .


text:
Egbeŋkekeawo me Xɔsetakukulawo Ði Ðase le Sweden
Fiaɖufe Gbefãɖelawo Ka Nya Ta
Egbeŋkekeawo me Xɔsetakukulawo Ði Ðase le Sweden
HELAGBE me nya si wozã na “ɖaseɖiɖi” enye martyr, eye eya mee woɖe Eŋlisigbe me nya “martyr,” si gɔmee nye “amesi to efe ku me ɖi ɖase” la tsoe. Ƒe alafa gbãtɔ me Kristotɔ geɖe ɖi ɖase tso Yehowa ŋu to wofe xɔsetaku me.
Nenema ke le fe alafa 20 lia me la, Ðasefo akpe geɖe ku le Hitler fe amewo si me le wofe akpaɖekedzimademade le dunyahenyawo kple dulɔ̃nyawo me ta. Egbeŋkekeawo me xɔsetakukula siawo hã nye ɖaseɖiɖi sẽŋu aɖe. Nusiae dzɔ nyitsɔ laa le Sweden.
Le Xexemeʋa II nuwuwu fe fezã 50 lia ɖuɖu me la, Sweden dziɖuɖua ɖoe be woana amewo nanya nu tso Ametsɔtsrɔ̃ Gã la ŋuti le dukɔ bliboa me. Wona ŋkɔe be Ŋutinya si Le Agbe. Wokpe Yehowa Ðasefowo be woakpɔ gome le wɔnaa me ahagblɔ wofe nutefekpɔkpɔwo.
Ðasefoawo lɔ̃ ɖe amekpekpea dzi hewɔ eŋuti ɖeɖefia si wona ŋkɔe be Ametsɔtsrɔ̃ Gã la me Tsila Siwo Woŋlɔ Be. Wodze egɔme le Yehowa Ðasefowo fe Takpexɔ si le Strängnäs me. Ðasefo siwo tsi agbe le Ametsɔtsrɔ̃ Gã la me va gblɔ wofe nutefekpɔkpɔwo na tsaɖila 8,400 kple edzivɔ siwo va le ŋkeke gbãtɔ dzi! Kaka fe 1999 nawu enu la, ɖeɖefia la dze le blemanudzraɖofe kple dukɔa fe agbalẽdzraɖofe siwo wu 100 le Sweden, eye ame 150,000 aɖewo kpɔe. Dziɖuɖumegã aɖewo nɔ tsaɖilaawo dome, eye wofo nu nyui tso nusi wokpɔ la ŋu.
Yehowa Ðasefowo fe wɔna aɖeke mede du hedze amewo ŋu ŋutɔ alea gbegbe kpɔ le Sweden wu esia o. Tsaɖila geɖe bia be: “Nukatae miegblɔ Ametsɔtsrɔ̃ Gãa me nutefekpɔkpɔ siwo le mia si ŋu nya na mí kpɔ o?”
Le ɖeɖefiaa megbe le nuto aɖe me la, hame aɖe bu Biblia-nusrɔ̃viwo fe dzidziɖedzi 30 le alafa me fe akɔnta! Ðasefo aɖe kpe efe dɔwɔhati aɖe be wòava kpɔ ɖeɖefia la. Dɔwɔhatia xɔ amekpekpea kple dzidzɔ hekplɔ exɔlɔ̃ aɖe ɖe asi yi. Emegbe la, exɔlɔ̃a gblɔ be esesẽ na ye ŋutɔ be yease alesi xɔse sẽŋu sia tɔgbe te ŋu nɔ amewo si be wolɔ̃ wowu wo tsɔ wu be woade asi agbalẽ te aɖe asi le wofe dzixɔsewo ŋu la gɔme. Esia na wodzro nu me yi ŋgɔ, eye wodze Biblia-nusɔsrɔ̃ gɔme kplii.
Abe wo hati fe alafa gbãtɔ me tɔwo ene la, fe alafa 20 lia me xɔsetakukula wɔnutefe siawo ɖi ɖase dzinɔamefotɔe be Yehowae nye Mawu vavã ɖeka kolia la, amesi wòdze be míato míafe xɔse sẽŋu kple nutefewɔwɔ dzi akafui.—Nyaɖeɖefia 4:11.
[Nɔnɔmetata Tsofe si le axa 13]
Camp prisoner: Państwowe Muzeum Oświęcim-Brzezinka, courtesy of the USHMM Photo Archives


text:
Senegal
Senegal nye Afrika dukɔwo dometɔ ɖeka. Ele Afrika fe ɣetoɖofe lɔfo. Senegal do lifo kple Mauritania le efe dzigbe kpa dzi, Mali le efe ɣedzefe kpa dzi, eye Guinea kple Guinea-Bissau le efe anyigbe lɔfo. Afu si woyɔna be Atlantic Ocean la le efe ɣetoɖofe lɔfo. Senegal foxlã Gambia dukɔa le efe axa etɔ̃ dzi. Efe dukɔmenɔlawo fe xexlẽme ɖo 11,658,000 lɔfo.
Senegal dukɔa xɔ ɖokuisinɔnɔ tso France dukɔ fe dziɖuɖu la te le Dasiamime fe ŋkeke 20 lia dzi le fe 1960 me. Senega fe dugã enye Dakar. Senegal fe dukplɔla enye Macky Sall. Ele dziɖum tso Afɔfiɛ fe ŋkeke gbãtɔ dzi, le fe 2012 me.


text:
Ènyaa?
Ðe nya si Yesu gblɔ be dze tea ŋu bua efe ŋusẽ la nye vodadaa?
Le Yesu fe Todzimawunyaa me la, egblɔ na eyomedzelawo be: “Miawoe nye anyigba fe dze; ke ne dze bu efe ŋusẽ ɖe, nu kae woawɔ nɛ be wòagatrɔ azu dze? Womagate ŋu azãe na naneke o, ɖeko woatsɔe afu gbe ɖe xexe be amewo nazɔ edzi.” (Mateo 5:13) Dze kpɔa nuɖuɖu ta be wòagagblẽ o. Eya ta anɔ eme be Yesu fe nyawo fia be yefe nusrɔ̃lawo ate ŋu akpɔ amewo ta be woaganye nu gbegblẽ wɔlawo kple ame mavɔ̃mawuwo o, eye ele be woawɔe hã.
Ke hã, numekugbalẽ aɖe (The International Standard Bible Encyclopedia) gblɔ ku ɖe nya si Yesu gblɔ tso ale si dze bua efe ŋusẽe ŋu be: “Anyigbamenuwo tsakana kple dze si woɖena le Ƒu Kukua fe nutowo me la zi geɖe; eya ta ne dzea nyi la, anyigbamenua, si me vivi aɖeke mele o la koe tsia anyi.” Eya ta eme kɔ be Yesu gblɔ tso nu si tsia anyi la ŋu be “womagate ŋu azãe na naneke o, ɖeko woatsɔe afu gbe ɖe xexe.” Numekugbalẽa gblɔ kpee be, “Togbɔ be dze si tso Ƒu Kukua me la fe nyonyome mede esi woɖena tsoa fu bubuwo me nu o, le anyigbamenuawo ta hã la, ekpɔkpɔ mesesẽ o, (wokpɔnɛ le fua ta lɔna bɔbɔe) eya ta eya koŋue wozãna le Palestina.”
Aleke Yesu fe nyaselawo ase kpɔɖeŋu si wòwɔ tso draxma gaku si bu la gɔmee?
Yesu wɔ kpɔɖeŋu aɖe si me wògblɔ le be draxma gaku ewo nɔ nyɔnu aɖe si, ke esi ɖeka bu la, esi akaɖi, eye wòkplɔ efe xɔ me nyuie va se ɖe esime wòkpɔe. (Luka 15:8-10) Le Yesu ŋɔli la, draxma la ade ŋkeke ɖeka fe fetu kloe, eya ta kpekpeme le ga si ŋu Yesu fo nu tsoe le efe kpɔɖeŋua me la ŋu. Gake susu bubuwo hã li si tae Yesu fe kpɔɖeŋua sɔ ɖo.
Numekugbalẽ aɖewo gblɔ be gakuwo nyea atsyɔ̃ɖonu na nyɔnuwo zi geɖe le ɣemaɣi. Ðewohĩ gaku si Yesu wɔnɛ le efe kpɔɖeŋua me la nye fomea fe kesinɔnu vevi si dome nyɔnua nyi alo be enɔ nu siwo wotsɔ bia eta la dome. Aleke kee wòɖale o, eme kɔ fãa be nyɔnua atsi dzi vevie be yeake ɖe yefe gaku ewoawo dometɔ ɖeka si bu la ŋu.
Gawu la, le Yesu ŋɔli la, wotrɔa asi le afe siwo me dumevi dzrowo nɔna la ŋu be dzogbɔgbɔ kple kekeli nagage ɖe eme o. Ne fesrewo le wofe xɔwo ŋu gɔ̃ hã la, wonɔna ʋɛ. Zi geɖe la, woɖoa gbe fufuwo ɖe anyigba le xɔawo me. Ne gaku ge ɖe anyigba la, ekpɔkpɔ asesẽ. Eya ta Biblia ŋuti numeɖela aɖe gblɔ be: “Ne nu sue aɖe, abe gaku ene bu le xɔ siawo tɔgbi me la, nu si ko wòle be ame nawɔ hafi akpɔe ye nye be wòasi akaɖi ahakplɔ xɔa me.”


text:
GBETAKPƆXƆ No. 4 2017 | Agbe Kple Ku—Nya Kae Biblia Gblɔ Tso Eŋu?
NU KAE NÈSUSU?
Ðe Mawu ɖoe be míakua? Biblia gblɔ be: “[Mawu] atutu aɖatsi sia aɖatsi ɖa le wofe ŋkume, eye ku maganɔ anyi akpɔ o.”—Nyaɖeɖefia 21:4.
Gbetakpɔxɔ sia fo nu tso nya si Biblia gblɔ tso agbe kple ku ŋu.
NYATI SI LE AKPAA DZI
Biabia Aɖe Si Tɔtɔa Ame Geɖe
Esi wònye be susu vovovowoe le amewo si le nu si dzɔna le ku megbe ŋu ta la, ɖe míate ŋu atrɔ ɖe afi aɖe akpɔ biabia siawo fe ŋuɖoɖowoa?
NYATI SI LE AKPAA DZI
Nya Si Biblia Gblɔ Tso Agbe Kple Ku Ŋu
Ðe amegbetɔ fe akpa aɖe gayia edzi nɔa agbe le ku megbea? Ðe luʋɔ si mekuna o le mía mea? Afi kae ame kukuwo le?
Ne Wò Ame Vevi Aɖe Ðo Kudo Nu
Nu kae fometɔwo ate ŋu awɔ atsɔ alé be na wofe ame vevi si le dɔ lém ɖo kudo nu eye woafa akɔ nɛ? Aleke ame siwo le be lém na dɔnɔa awɔ anɔ te ɖe wofe seselelãmewo nu le amea fe dɔléɣia katã?
Elias Hutter Kple Efe Hebri Biblia Ðedzesiawo
Elias Hutter si nye agbalẽnyala si nɔ anyi le fe alafa16 lia me ta Hebri Biblia eve eye woɖe vi ŋutɔ.
Hebri Ŋɔŋlɔdzesi Suetɔ Kekeake Na Míekpɔ Kpeɖodzi Sesẽ Aɖe
Nu kae Yesu wɔnɛ esi wòfo nu tso Hebri ŋɔŋlɔdzesi suetɔ kekeake ŋu?
Anyigba Dzi Paradiso—Nu Ŋutɔŋutɔe Loo Alo Nyakpakpae?
Paradiso si bu la nye nya aɖe si ŋu wofoa nu tsoe le amegbetɔwo fe ŋutinya katã me. Ðe anyigbaa agava zu paradisoa?
Nya Kae Biblia Gblɔ?
Edze abe dzimaɖitsitsi anɔ amegbetɔwo dome ɖaa ene. Ðe enu ava yia?
Internet Dzi Nu Bubuwo
Nu Ka Tae Amewo Kuna?
Ale si Biblia ɖo nyabiase sia ŋui faa akɔ na ame henaa mɔkpɔkpɔ ame hã.


text:
Kristotɔnyenye Vavãtɔ Le Dzidzedze Kpɔm
Kristotɔnyenye Vavãtɔ Le Dzidzedze Kpɔm
YESU KRISTO fe subɔsubɔdɔa he tɔtrɔ ɖedzesi aɖe va xexeame le fe alafa gbãtɔ me. Efe gbedasia doa ŋusẽ ame, enaa wodzea si nu, eye wòkpɔa ŋusẽ ɖe ame dzi ale gbegbe be ɖeko amewo fe nu kuna. Efe nyawo wɔ dɔ ɖe amesiwo ɖo toe la dometɔ geɖe dzi ale gbegbe.—Mateo 7:28, 29.
Yesu gbe gomekpɔkpɔ le subɔsubɔ kple dunyahehe nuɖoanyi teameɖeanyi si nɔ anyi le efe ŋkekea me la me dzinɔamefotɔe, gake ena be ame tsɛwo te ŋu te ɖe eŋu bɔbɔe. (Mateo 11:25-30) Eʋu eme gaglã be gbɔgbɔvɔ̃wo foa nya ɖe ame nu le anyigba dzi eye wòtsɔ ŋusẽ si Mawu nae la ɖee fia be yekpɔ ŋusẽ ɖe wo dzi. (Mateo 4:2-11, 24; Yohanes 14:30) Yesu tsɔ aɖaŋudzedze kɔ nu me ku ɖe kadodo vevi si le fukpekpe kple nuvɔ̃ dome ŋu, eye wòɖee fia lɔlɔ̃tɔe be Mawu fe Fiaɖufea koe ahe gbɔdzɔe si nu metsina o vɛ. (Marko 2:1-12; Luka 11:2, 17-23) Zi ɖeka ɖe ɣeyiɣiawo katã nu la, eɖe nusiwo na womekpɔ Fofoa fe amenyenye ŋutɔŋutɔ dze sii o ɣeyiɣi didi aɖe la ɖa, heɖe Mawu fe ŋkɔ fia amesiwo katã di be yewoanɔ fomedodo me Kplii.—Yohanes 17:6, 26.
Eyata mewɔ nuku o be togbɔ be subɔsubɔhawo kple dunyahehawo ti Yesu fe nusrɔ̃lawo yome vevie hã la, woyi edzi kaka efe gbedasi sẽŋu la kabakaba. Le fe si anɔ 30 ko me la, woɖo Kristotɔwo fe hame siwo nɔ dzidzedze kpɔm la ɖe Afrika, Asia, kple Europa. (Kolosetɔwo 1:23) Nyatefea si Yesu fia la ɖeɖe wɔe be dzinyuitɔ ɖokuibɔbɔlawo fe dzimeŋkuwo dzi kɔ le Roma Fiaɖufea katã me.—Efesotɔwo 1:17, 18.
Gake aleke nusrɔ̃la yeye siawo siwo tso dukɔ, dekɔnu, gbegbɔgblɔ, kple subɔsubɔha vovovowo me ate ŋu ava wɔ ɖeka le “xɔse ɖeka” me, abe alesi apostolo Paulo yɔe ene? (Efesotɔwo 4:5) Nukae akpe ɖe wo ŋu be ‘woagblɔ nya ɖeka’ ale be mama nagaɖo wo dome o. (Korintotɔwo I, 1:10) Le ɖekamawɔmawɔ, si nye ŋkubiãnya, si le amesiwo gblɔna egbea be Kristotɔwoe yewonye dome ta la, ele vevie be míadzro nusi Yesu ŋutɔ fia la me nyuie.
Nu Vevi si Naa Kristotɔwo Wɔa Ðeka
Esi Pontio Pilato nɔ ʋɔnu drɔ̃m Yesu la, Yesu gblɔ nu vevitɔ si naa ɖekawɔwɔ nɔa Kristotɔwo dome. Egblɔ be: “Nye la, esia ta wodzim ɖo, eye esia ta meva xexeame ɖo, bena maɖi ɖase na nyatefe la. Amesiame, si tso nyatefe me la, ɖoa to nye gbe.” (Yohanes 18:37) Eyata, lɔlɔ̃ ɖe Yesu fe nufiafiawo kple Mawu fe Nya Biblia fe akpa susɔe siwo tso gbɔgbɔ me dzi kpɔa ŋusẽ vevi si nana amewo wɔa ɖeka la ɖe Kristo fe nusrɔ̃la vavãwo dzi.—Korintotɔwo I, 4:6; Timoteo II, 3:16, 17.
Enye nyatefe be, kuxiwo alo masɔmasɔwo aɖo Yesu fe nusrɔ̃lawo dome ɣeaɖewoɣi ya. Ke nukae akpe ɖe wo ŋu? Yesu ɖe eme be: “Ne eya, si nye nyatefegbɔgbɔ va la, akplɔ mi ayi ɖe nyatefe blibo la katã me; elabena mafo nu le ye ŋutɔ ɖokui si o; ke boŋ nusianu, si ke wòase la, eya wòagblɔ, eye wòagblɔ nusiwo gbɔna la, afia mi.” (Yohanes 16:12, 13) Eyata, Mawu fe gbɔgbɔ kɔkɔe ana be Yesu fe nusrɔ̃la vavãwo nanɔ nyatefea gɔme sem esime Mawu le wo ɖem ɖe go na wo vivivi. Tsɔ kpe ɖe eŋu la, gbɔgbɔ ma akpe ɖe wo ŋu be woaɖe efe kutsetsewo, siwo fe ɖewoe nye lɔlɔ̃, dzidzɔ, kple ŋutifafa afia, si awɔe be ɖekawɔwɔ ŋutɔŋutɔ nanɔ wo dome.—Dɔwɔwɔwo 15:28; Galatiatɔwo 5:22, 23.
Yesu meɖe mɔ kura be nukpɔsusu vovovowo alo kɔmamawo nanɔ efe nusrɔ̃lawo dome o; eye meɖe mɔ hã na wo be woaɖe Mawu fe nyatefenya la me be wòade amesiwo wodo goe la fe kɔnyinyiwo alo wofe subɔsubɔnuwɔnawo dzi o. Ke boŋ le zã mamlɛa si me wònɔ anyi kpli wo la, edo gbe ɖa vevie ɖe wo ta be: “Ke menye ɖe amesiawo nu ɖeɖeko mele biabiam ɖo o; ke boŋ ɖe amesiwo le dzinye xɔ ge ase to wofe nya me la, hã nu; bena wo katã woazu ɖeka, sigbe alesi wò, Fofo, nèle menye, eye nye hã mele mewò ene, bena woawo hã woazu ɖeka le mía me, bena xexeame naxɔe ase be, wòe dɔm ɖa.” (Yohanes 17:20, 21) Eyata tso gɔmedzedzea me ke va ɖo míafe ɣeyiɣia me la, ɖekawɔwɔ akuakua le gbɔgbɔ kple nyatefe me lae nye Kristo fe nusrɔ̃lawo fe dzeside vevi aɖe. (Yohanes 4:23, 24) Gake ɖekawɔwɔ mele sɔlemeha siwo li egbea ya dome o, mama sɔŋ boŋue le wo dome. Nukatae wòle nenema?
Nusitae Mama le Sɔlemehawo Dome Ðo
Nusitae dzixɔse kple kɔnu vovovo gbogbo aɖewo le amesiwo gblɔna be Kristotɔwoe yewonye dome egbea ɖo enye be womewɔna ɖe Yesu fe nufiafiawo dzi o. Nuŋlɔla aɖe ŋlɔ bena: “Abe alesi wònɔ le blema ene la, egbegbe Kristotɔwo wɔna ɖe Biblia me sedede si sɔ na woawo ŋutɔ dzi—eye woŋea aɖaba fua esiwo mewɔ ɖeka kple wofe subɔsubɔ me kɔnyinyiwo o dzi.” Nusia tututue Yesu kple efe apostolowo gblɔ ɖi be adzɔ.
Le kpɔɖeŋu me, gbɔgbɔ ʋa apostolo Paulo wòŋlɔ na ehati dzikpɔla Timoteo be: “Ɣeyiɣi le vava ge, esime womaxɔ nufiafia, si le blibo la o; ke boŋ, le alesi tome fiẽ wo nu la, woafo nufialawo nu fu na wo ɖokui le woa ŋutɔwo fe nudzodzrowo la nu. Eye woaɖe to ɖa le nyatefe la ŋuti, eye woatrɔ ayi gliwo gbɔ.” Kristotɔwo katãe woablea? Ao. Paulo yi edzi be: “Ke wò la nɔ mo xexi le nuwo katã me, do dzi le fukpekpewo me, wɔ nyanyuigblɔla fe dɔ, eye nawu wò subɔsubɔdɔ la nu blibo.” (Timoteo II, 4:3-5; Luka 21:8; Dɔwɔwɔwo 20:29, 30; Petro II, 2:1-3) Timoteo kple Kristotɔ wɔnutefe bubuwo wɔ ɖe nya siawo siwo tso gbɔgbɔ me la dzi.
Ðekawɔwɔ Kpɔtɔ le Kristotɔ Vavãwo Dome Kokoko
Abe Timoteo ene la, Kristotɔ vavã siwo li egbea la nɔa mo xexi to nugbegbe le amegbetɔwo fe nukpɔsusuwo gbɔ me eye wotua wofe dzixɔsea me nufiafiawo ɖe Ŋɔŋlɔawo ɖeɖeko dzi. (Kolosetɔwo 2:8; Yohanes I, 4:1) To fe alafa gbãtɔ Kristotɔwo sɔsrɔ̃ me la, Yehowa Ðasefowo le wofe subɔsubɔdɔa wɔm tsitotsito le dukɔ siwo wu 230 me, hele Yesu fe gbedasi ŋutɔŋutɔ, si nye Fiaɖufeŋutinya nyuia, gblɔm na amewo le afisiafi. De ŋugble le mɔ vevi ene siwo dzi wowɔ ɖeka le le Yesu sɔsrɔ̃ me le kple alesi wonɔa agbee wòsɔna ɖe Kristotɔnyenye vavãtɔ fe nudidiwo nu eɖanye afika kee woɖale o la ŋu kpɔ.
Wotu wofe dzixɔsewo ɖe Mawu fe Nya la dzi. (Yohanes 17:17) Belgium nuto aɖe me fe nunɔla aɖe gblɔ le wo ŋu be: “Nane si míate ŋu asrɔ̃ tso wo [Yehowa Ðasefowo] gbɔ enye alesi wolɔ̃na faa be yewoaɖo to Mawu fe Nyaa, kple dzidefo si nɔa wo si wotsɔ ɖea gbefã tso eŋu.”
Wokpɔa Mawu fe Fiaɖufe sinu be eyae ava ɖe kuxi siwo le xexeame katã ɖa. (Luka 8:1) Le Barranquilla, Colombia, la, Ðasefo aɖe ɖo dze kple Antonio, si nye dunyaheha dzidela sesẽ aɖe. Ðasefoa mede efe dunyahehaa dzi alo kafu dunyaheha bubu aɖeke fe nukpɔsusuwo o. Ðe ema tefe la, edoe ɖe Antonio kple nɔvianyɔnuwo gbɔ be yeasrɔ̃ Biblia kpli wo femaxee. Etefe medidi o Antonio va kpɔe dze sii be enye nyatefe be Mawu fe Fiaɖufea koe nye mɔkpɔkpɔ ɖeka kolia na ame dahe siwo le Colombia kple esiwo le xexeame fe akpa mamlɛawo hã.
Wokɔa Mawu fe ŋkɔ ŋuti. (Mateo 6:9) Esi Yehowa Ðasefowo do go Maria, si nye Katolikotɔ dovevienu aɖe le Australia zi gbãtɔ la, elɔ̃ be Ðasefoawo nafia Mawu fe ŋkɔ ye le Biblia me. Aleke wòwɔ nui? “Esi mekpɔ Mawu fe ŋkɔ le Biblia me zi gbãtɔ la, mefa avi. Sidzedzee be mate ŋu anya Mawu fe ŋkɔ ŋutɔŋutɔ ahazãe la wɔ dɔ ɖe dzinye ale gbegbe.” Maria yi edzi srɔ̃ Biblia, eye zi gbãtɔ le efe agbe me la, eva nya amesi fomevi Yehowa nye eye wòtu fomedodo si nu metsina o ɖo kplii.
Lɔlɔ̃ na be ɖekawɔwɔ le wo dome. (Yohanes 13:34, 35) Canadatɔwo fe nyadzɔdzɔgbalẽ si nye Ladysmith-Chemainus Chronicle talawo ɖe wofe nukpɔsusu gblɔ be: “Subɔsubɔha ka ke mee nèɖale loo alo mèɖale ɖeke me o, ele be nàkafu Yehowa Ðasefo 4,500 siwo wɔ dɔ kple ŋkubiã le kwasiɖa ɖeka kple afã si va yi me tsɔ tu Takpexɔ si xɔ tefe si fe lolome nye meta 2,300 le Cassidy . . . Be woawɔ esia kple dzidzɔ glãkahehe, masɔmasɔ, alo bubu didi na ame ɖokui aɖeke manɔmee la nye Kristotɔnyenye vavãtɔ fe dzesi.”
Wò ya bu kpeɖodzinya siawo ŋu kpɔ ko. Esi Kristodukɔa fe mawunyaŋununyalawo, mawunyadɔgbedelawo, kple sɔlemedelawo yi edzi le kame tem kple masɔmasɔ fe kuxi siwo le wofe sɔlemewo me la, Kristotɔnyenye vavãtɔ ya le dzidzedze kpɔm le xexeame godoo. Nyatefee, Kristotɔ vavãwo le wofe dɔ si wode asi na wo, si nye gbefãɖeɖe kple Mawu fe Nya la fiafia amewo, wɔm. (Mateo 24:14; 28:19, 20) Ne èle amesiwo “le hũ ɖem, eye wole nu xam” ɖe ŋunyɔnu siwo katã le edzi yim ta la dome eye ɖekamawɔmawɔ si le subɔsubɔha siwo le Kristodukɔa me la tena ɖe dziwò la, míele kpewòm be nàva wɔ ɖeka kple Yehowa Ðasefo siwo wɔ ɖeka le Kristotɔwo fe tadedeagu me na Mawu vavã ɖeka kolia, Yehowa.—Xezekiel 9:4; Yesaya 2:2-4.


text:
TA 40
Tsɔtsɔke Ŋuti Nufiame Aɖe
NYƆNU NU VƆ̃ WƆLA AÐE KƆ AMI ÐE YESU ƑE AFƆWO DZI
ETSƆ FENYILA WƆ KPƆÐEŊU KU ÐE NU VƆ̃ TSƆTSƆ KE ŊU
Dzi fe nɔnɔme si le amewo si la kpɔ ŋusẽ ɖe ale si wowɔ nu ɖe nya siwo Yesu gblɔ kple nu siwo wòwɔ ŋu la dzi. Esia va dze fãa le afe aɖe me le Galilea. Farisitɔ aɖe si ŋkɔe nye Simon la kpe Yesu be wòava ɖu nu, ɖewohĩ kple susu be yeadze si ame si le nukudɔ mawo gbegbe wɔm la nyuie wu. Anye be esi Yesu di be yeawɔ mɔnukpɔkpɔa ŋu dɔ atsɔ aɖe gbefã na ame siwo va nua ɖufe ta la, elɔ̃ ɖe amekpekpea dzi abe ale si wòlɔ̃ yi ɖaɖu nu kple adzɔxɔlawo kple nu vɔ̃ wɔlawo va yi ene.
Gake womewɔ amedzro na Yesu abe ale si wowɔnɛ na ame kpekpewo zi geɖe la ene o. Ne amewo do afɔkpa tsɔ zɔ Palestina fe mɔ siwo dzi ʋuʋu le la, wofe afɔwo xɔa dzo hefoa ɖi, eya ta le wofe kɔa nu la, wotsɔa tsi fafɛ klɔa afɔ na amedzrowo. Gake womewɔ esia na Yesu o. Eye wometsɔ nugbugbɔ xɔe abe ale si wòbɔ ɣemaɣi ene hã o. Nu bubu si wogawɔnae nye be wokɔa ami ɖe ta na amedzroa wònyea nyuiwɔwɔ kple amedzrowɔwɔ nɛ. Womewɔ esia hã na Yesu o. Ke ɖe woxɔe nyuie ye nye ema?
Ame kpekpeawo le kplɔ̃a ŋu eye wodze nua ɖuɖu gɔme. Esime wole nua ɖum la, nyɔnu aɖe si ame aɖeke mekpe o la ge ɖe xɔa me dzaa. Wonyae “le dua me be enye nu vɔ̃ wɔla.” (Luka 7:37) Amegbetɔ madeblibowo katã nye nu vɔ̃ wɔlawo, gake edze abe nyɔnu sia nɔa agbe gbegblẽ ene, ɖewohĩ enye gbolo. Anɔ eme be ese Yesu fe nufiafiawo kpakple efe amekpekpe si nye be ‘ame siwo katã dzi agba te ɖo la nava ye gbɔ be woakpɔ gbɔdzɔe’ la hã. (Mateo 11:28, 29) Anye be esi Yesu fe nyawo kple dɔ siwo wòwɔ la wɔ dɔ ɖe edzi ta la, edi eyome mɔ.
Nyɔnua to Yesu megbe le kplɔ̃a ŋu eye wòdze klo ɖe efe afɔnu. Efa aɖatsi ɖe Yesu fe afɔwo dzi, eye wòtsɔ efe taɖa tutui. Egbugbɔ efe afɔwo eye wòsi ami ʋeʋĩ si wòfle la ɖe afɔ nɛ. Simon nɔ ekpɔm eye nua medze eŋu o. Egblɔ le eɖokui me be: “Ne nyagblɔɖilae ame sia nye vavã la, anye ne enya ame si fomevi nyɔnu sia si le asi kam eŋu la nye, anye ne adze sii be nu vɔ̃ wɔlae wònye.”—Luka 7:39.
Esi Yesu nya nu si le Simon fe tame ta la, egblɔ nɛ be: “Simon, nya aɖe le asinye medi be magblɔ na wò.” Eɖo eŋu be: “Nufiala, gblɔe!” Yesu yi edzi be: “Ame eve nyi fe le gadola aɖe ŋu; ame ɖeka nyi denario alafa atɔ̃ fe fe, ke evelia ya nyi blaatɔ̃ fe fe. Esi naneke mele wo si woatsɔ axe fea o ta la, etsɔe ke wo ame eve la katã faa. Ke wo dometɔ kae alɔ̃e wu?” Ðewohĩ Simon ɖo eŋu abe ɖe metsɔ ɖe le nyaa me boo o ene be: “Mesusu be ame si wòtsɔ geɖe ke faa lae.”—Luka 7:40-43.
Yesu lɔ̃ ɖe edzi. Azɔ esi wònɔ nyɔnua kpɔm la, egblɔ na Simon be: “Èle nyɔnu sia kpɔma? Meva afewò me; mèna tsim be maklɔ afɔe o. Ke nyɔnu sia fa aɖatsi ɖe nye afɔwo dzi, eye wòtsɔ efe taɖa tutu wo ŋu. Mègbugbɔ nu nam o, ke tso esime meva la, nyɔnu sia yi edzi le nye afɔwo ŋu gbugbɔm. Mèkɔ ami ɖe ta nam o, ke nyɔnu sia kɔ ami ʋeʋĩ ɖe nye afɔwo ŋu.” Yesu kpɔe be nyɔnu sia le eɖem fia be yetrɔ dzi me vavã tso yefe agbe gbegblẽ nɔnɔ me. Eya ta ewu nyaa nu ale: “Mele egblɔm na wò be, togbɔ be efe nu vɔ̃wo sɔ gbɔ ŋutɔ hã la, wotsɔ wo kee, elabena eɖe lɔlɔ̃ geɖe fia. Ke ame si wotsɔ ʋɛ aɖe ko ke la, eɖea lɔlɔ̃ ʋɛ aɖe ko fiana.”—Luka 7:44-47.
Yesu mele aɖaba ŋem fu agbe gbegblẽ nɔnɔ dzi o. Ke boŋ ele eɖem fia be yekpɔa nublanui hesea nu gɔme na ame siwo wɔ nu vɔ̃ gãwo gake woɖenɛ fiana be yewose veve ɖe nu siwo yewowɔ ta hetrɔna ɖe Kristo ŋu be yewoakpɔ gbɔdzɔe. Eye gbɔdzɔe ka gbegbee nye esi nyɔnu sia kpɔ esi Yesu gblɔ nɛ be: “Wotsɔ wò nu vɔ̃wo ke wò. . . . Wò xɔse ɖe wò; dzo yi le ŋutifafa me.”—Luka 7:48, 50.


text:
NU SI BIBLIA GBLƆ
Drɔ̃e Siwo Tso Mawu Gbɔ
Ðe Mawu fo nu na amewo to drɔ̃ewo dzia?
“[Mawu fe nyagblɔɖila] Daniel ku drɔ̃e, eye wòkpɔ ŋutega le efe aba dzi; eye wòŋlɔ drɔ̃e la ɖi hexlẽ nu vevitɔwo fia.”
—Daniel 7:1.
NYA SI BIBLIA GBLƆ
Mawu gblɔ gbedeasi vevi aɖewo na amewo to mɔ vovovowo dzi. Le Biblia-ŋlɔɣiwo la, efo nu na amewo ɣeaɖewoɣi to drɔ̃ewo me. Gake menye drɔ̃e manyatalenu masegɔmena siwo míekuna gbe sia gbe ye o. Drɔ̃e siwo tso Mawu gbɔ la me kɔna eye gɔmesese nɔa wo ŋu, eye wonyea gbedeasi aɖe koŋ. Le kpɔɖeŋu me, nyagblɔɖila Daniel kpɔ lã vovovo aɖewo le drɔ̃e me siwo le tsitre ɖi na xexea me fiaɖufewo tso Babilon dzi va se ɖe míafe ŋkekea me. (Daniel 7:1-3, 17) Mawu gblɔ na Yosef Nazaret-tɔ, ame si xɔ Yesu nyi la, le drɔ̃e me be wòakplɔ srɔ̃a kple via asi ayi Egipte. Esia wɔe be Fia vɔ̃ɖi Herodes me te ŋu wu Yesu o. Esi Herodes ku la, Mawu na Yosef nya le drɔ̃e me eye wògblɔ nɛ be nekplɔ efe fomea woatrɔ yi wo de.
Ðe Mawu foa nu na mí le drɔ̃e me egbea?
“Migagbɔ nu siwo woŋlɔ ɖi la ŋu o.”
—1 Korintotɔwo 4:6.
NYA SI BIBLIA GBLƆ
Drɔ̃e siwo woŋlɔ ɖe Biblia me la nye nya siwo Mawu ɖe fia amegbetɔwo la fe akpa aɖe. Eya ta 2 Timoteo 3:16, 17 fo nu tso nyaɖeɖefia siawo ŋu be: “Ŋɔŋlɔ blibo la tso Mawu fe gbɔgbɔ me, eye wònyo na nufiafia, na nyagbename, na ɖɔɖɔɖo, na amehehe le dzɔdzɔenyenye me, bene Mawu fe ame la nadze bliboe, eye wòanɔ dzadzraɖoɖi keŋkeŋ na dɔ nyui sia dɔ nyui wɔwɔ.”
Biblia nana míenɔa “dzadzraɖoɖi keŋkeŋ” le mɔ sia nu be ena- na míenyaa nu siwo katã wòle be míanya tso Mawu, efe nɔnɔmewo, efe susu ku ɖe nyui kple vɔ̃ ŋu ŋuti. Enana míenyaa akpa si mí amegbetɔwo míele le efe tameɖoɖowo ku ɖe anyigba ŋu me hã. Le esia ta Mawu megatoa drɔ̃ewo dzi foa nu na amegbetɔwo o. Ne míedi be míasrɔ̃ nu tso etsɔ me kple nu siwo nye Mawu fe lɔlɔ̃nu na mí ŋu la, mele be míagbɔ “nu siwo woŋlɔ ɖi” le Biblia me la ŋu o. Gawu la, ame sia ame kloe ate ŋu ake ɖe Biblia ŋu eye wòasrɔ̃ nu tso nya geɖe siwo Mawu ɖe fia le eme, siwo dome drɔ̃ewo hã le la ŋu.
Nu ka tae nàte ŋu aka ɖe drɔ̃e kple ŋutega siwo le Biblia me la dzi?
“Gbɔgbɔ kɔkɔe ye ʋã amewo wogblɔ Mawu fe nyawo ɖi.”
—2 Petro 1:21.
NYA SI BIBLIA GBLƆ
Drɔ̃e kple ŋutega siwo le Biblia me la nye nyagblɔɖiwo. Wogblɔ nu siwo ava dzɔ le etsɔme la ɖi. Biblia fe nyagblɔɖi siwo woŋlɔ ɖi kpena ɖe Biblia-xlẽlawo ŋu wotea ŋu kpɔnɛ dzea sii be Biblia me nyawo nye nyatefe eye eŋlɔlawo ɖi anukware. Ðe nu siwo woŋlɔ la de pɛpɛpɛa? Esia fe kpɔɖeŋu aɖee nye nyagblɔɖi si le Daniel 8:1-7, si woŋlɔ le Babilon Fiaɖufea fe nuwuwu lɔfo.
Nyagblɔɖi sia ku ɖe gbɔ̃tsu si tu dzo agbo aɖe fu anyi henya avuzi le edzi la ŋu. Mele be Daniel nasusu gɔmesese si le ŋutega sia ŋu ko agblɔ o. Mawudɔla aɖe ɖe eme nɛ be: “Agbo dzoevee, . . . enye Media- kple Persia-fiawo. Gbɔ̃tsu la nye Hela-nyigba fe fia, eye dzo gã, si le ŋugbladome nɛ la, enye fia gbãtɔ.” (Daniel 8:20, 21) Ŋutinyawo ɖo kpe edzi be Medo-Persia va zu xexemeŋusẽ ɖe Babilon tefe. Eye le fe alafa eve aɖewo megbe la, Hela fia Aleksanda Gãtɔ va ɖu Medo-Persia dzi. Ale si Biblia me nyagblɔɖi sia va eme pɛpɛpɛ la, nenema kee wòle le Biblia me nyagblɔɖi bubu siwo dome drɔ̃e me nyagblɔɖiwo hã le la gome. Nyatefenya sia ɖeɖe dzaa na Biblia to vovo na agbalẽ kɔkɔe ɖe sia ɖe eye wòna kakaɖedzi le Biblia ŋu.


text:
GBETAKPƆXƆ—TATA SI MÍESRƆ̃NA June 2014
Nusɔsrɔ̃nyati siwo me míadzro tso August 4 va se ɖe 31, 2014 la le tata sia me.
“Ðe Tofe Dzɔdzɔe Na Wò Afɔwo” Ne Nàyi Ŋgɔ
Aleke nàwɔ aɖe mɔxenuwo ɖa be nàɖo wò taɖodzinuwo gbɔ le mawusubɔsubɔ me?
Nyabiabia Siwo Tso Exlẽlawo Gbɔ
Ðe wòsɔ be Kristotɔwo natɔ dzo wofe ame kukuwoa?
Aleke Nàkpe Ðe Haxɔsetɔ Siwo Ƒe Srɔ̃ɖeɖe Me Gblẽ Ŋu?
Kpɔ nɔnɔme sesẽ kple seselelãme siwo ɖea fu na ame siwo gbe wo nɔewo.
‘Lɔ̃ Yehowa Wò Mawu La’
Kpɔ nu si Yesu wɔnɛ esi wògblɔ be míalɔ̃ Mawu kple míafe dzi blibo, luʋɔ blibo, kple tamesusu blibo.
‘Lɔ̃ Hawòvi Abe Wò Ŋutɔ Ðokuiwò Ene’
Nu kae Yesu wɔnɛ esi wògblɔ be míalɔ̃ mía havi abe mía ɖokui ene? Aleke míate ŋu awɔ esia?
Èɖo Ŋku Wo Dzia?
Ðe nèxlẽ Gbetakpɔxɔ fe tata siwo do nyitsɔ laa la beléletɔea? Ekema kpɔe ɖa be nu kawo dzie nèɖo ŋkui mahã.
Ðe Nèbua Amegbetɔwo Ƒe Gbɔdzɔgbɔdzɔwo Abe Ale Si Yehowa Bunɛ Enea?
Àte ŋu abu susu nyui ɖe nɔvi siwo wòdze abe wogbɔdzɔ wu ene la ŋu geɖe wu.
Kpe Ðe Ame Bubuwo Ŋu Be Woawɔ Wofe Ŋutete Katã
Aleke míate ŋu akpe ɖe sɔhɛwo kple nɔviŋutsu siwo xɔ nyɔnyrɔ etefe medidi o ŋu be woawɔ ŋgɔyiyi?


text: 16 Eya ta esi sabat la va yi vɔ la, Maria Magdalatɔ kple Maria, si nye Yakobo dada, kpakple Salome wofle atike ʋeʋĩwo be woayi aɖasi nɛ.2 Eye le kwasiɖaa fe ŋkeke gbãtɔ fe ŋdikanya, esi ɣe dze la, wova ŋkuɖodziyɔdo la gbɔ.3 Eye wonɔ gbɔgblɔm na wo nɔewo be: “Ame kae amli kpe la ɖa le ŋkuɖodziyɔdoa nu na mí?”4 Gake esi wofɔ kɔ dzi la, wokpɔe be womli kpe la ɖa xoxo, togbɔ be elolo ŋutɔ hã.5 Esi woge ɖe ŋkuɖodziyɔdoa me la, wokpɔ ɖekakpui aɖe wòbɔbɔ nɔ anyi ɖe ɖusi me le awu ʋlaya ɣi aɖe me, eye dzidzi fo wo.6 Egblɔ na wo be: “Dzidzi negafo mi o. Yesu Nazaretetɔ si wohe ɖe ati ŋu la dimee miele. Wofɔe ɖe tsitre, mele afi sia o. Kpɔ ɖa! Afi si wotsɔe mlɔe nye esi.7 Ke miyi ɖagblɔ na efe nusrɔ̃lawo kple Petro be, ‘Edze mia ŋgɔ yina Galilea; afi mae miakpɔe le, abe ale si wògblɔe na mi la ene.’”8 Eye esi wodo go la, wosi tso ŋkuɖodziyɔdo la gbɔ, elabena wonɔ dzodzom nyanyanya, eye ŋɔdzi lé wo. Eye womegblɔ nya aɖeke na ame aɖeke o, elabena vɔvɔ̃ lé wo.NYATAƑONYA KPUITƆNyatafonya kpui aɖe dze le asinuŋɔŋlɔgbalẽ kple gɔmeɖeɖe siwo wova ŋlɔ emegbe la dometɔ aɖewo me le Marko 16:8 ale:KewogblɔnusiwokatãfesewòdelanaamesiwonɔPetroŋulakpuie.Eyelenusiawomegbela,Yesuŋutɔtowodziɖoɖeɖemavɔlafegbefãɖeɖekɔkɔemagblẽmagblẽlaɖeɣedzefevaseɖeɣetoɖofe.NYATAƑONYA LEGBETƆBlema asinuŋɔŋlɔgbalẽ xoxotɔ aɖewo (Codex Alexandrinus, Codex Ephraemi, Codex Bezae) kple gɔmeɖeɖe xoxotɔ aɖewo (Latingbe me Vulgate, Cureton fe Siriagbe me tɔ, Siriagbe me Peshitta) tsɔ nyatafonya legbe sia kpee, gake medze le Codex Sinaiticus, Codex Vaticanus, Siriagbe me Asinuŋɔŋlɔgbalẽ si wofɔ le Sinai, kple Armeniagbe me Gɔmeɖeɖea me o:9 Esiwòfɔlekwasiɖaafeŋkekegbãtɔfeŋdikanyala,eɖeeɖokuifiaMariaMagdalatɔlagbã;eyaenyeamesimewònyagbɔgbɔvɔ̃adredogoele.10 Eyiɖakaetanaamesiwonɔanyikpakpliitsãla,elabenawonɔnuxamhenɔavifam.11 Gakewoawola,esiwosebeegbɔagbe,eyebeMariakpɔela,womexɔeseo.12 Eyelenusiawomegbela,edzelenɔnɔmebubumenawodometɔeve,siwonɔmɔdziyinakɔfeaɖeme;13 eyewotrɔgbɔvakaetanaamesusɔeawo.Womexɔamesiawohãdziseo.14 Gakeemegbeeɖeeɖokuifiaamewuiɖekɛawoŋutɔesimewonɔkplɔ̃ŋu,eyewòhenyaɖewoŋulewofedzimaxɔsekpledzimesesẽta,elabenawomexɔamesiwokpɔebeefɔazɔtsoamekukuwodomeladziseo.15 Eyewògblɔnawobe:“Miyixexeblibolakatãme,eyemiaɖegbefãnyanyuilananuwɔwɔwokatã.16 Amesixɔese,eyewonyrɔela,akpɔɖeɖe,gakeamesimexɔeseola,woabufɔe.17 Eyedzesisiwoakplɔamesiwoxɔeseɖolaenyeesi:Lenyeŋkɔmela,woanyagbɔgbɔvɔ̃woadogoe,woadogbebubuwo,18 eyewoatsɔwofeasiwoalédawo,eyenewononuwuameɖesiaɖehãla,mawɔnuveviaɖekewokurao.Woadawofeasiwoɖedɔnɔwodzi,eyewofelãmeasẽ.”19 Ale,esiAfetɔYesufonukpliwovɔla,wokɔeyidzifo,eyewòvabɔbɔnɔanyiɖeMawufenuɖusime.20 Eyatawoyiɖaɖegbefãleafisiaafi,eyeAfetɔlanɔdɔwɔmkpliwohenɔmegbenagbedeasilatodzesisiwokpeɖeeŋuladzi.


text:
“Minɔ Anyi Kple Amewo Katã Le Ŋutifafa Me”
“Minɔ Anyi Kple Amewo Katã Le Ŋutifafa Me”
“Ne anya wɔ, eye wòanye nu si atso mia gbɔ la, minɔ anyi kple amewo katã le ŋutifafa me.”—ROM. 12:18.
1, 2. (a) Nuxlɔ̃amenya kae Yesu gblɔ na eyomedzelawo? (b) Afi kae míate ŋu akpɔ aɖaŋuɖoɖo le ale si míawɔ nui ne wotsi tsitre ɖe mía ŋu le?
YESU na nyanya eyomedzelawo be xexea me dukɔwo atsi tsitre ɖe wo ŋu, eye wòɖe susu si tae la gblɔ na wo le zã si do ŋgɔ na efe ku la me. Egblɔ na efe apostolowo be: “Ne ɖe mienye xexea fe akpa aɖe la, anye ne xexea alɔ̃ ye ŋutɔ tɔ vevie. Azɔ esi mienye xexea fe akpa aɖeke o, gake metia mi tso xexea me la, esia tae xexea léa fu mi ɖo.”—Yoh. 15:19.
2 Nu siwo me apostolo Paulo to le agbe me na wòkpɔ Yesu fe nya sia fe nyatefenyenye dze sii. Paulo ŋlɔ le agbalẽ evelia si wòŋlɔ ɖo ɖe ɖekakpui Timoteo, si nye efe zɔhɛ la, me be: “Èdze nye nufiafia, nye agbenɔnɔ, nye tameɖoɖo, nye xɔse, nye dzigbɔgbɔ blewu, nye lɔlɔ̃, nye dzidodo, nye yometitiwo, [kple] nye fukpekpewo . . . yome.” Eye Paulo gblɔ kpee be: “Ame siwo katã dina be yewoanɔ agbe le ɖokuitsɔtsɔ na Mawu nu le Kristo Yesu me la, woati woawo hã yome.” (2 Tim. 3:10-12) Paulo ɖo aɖaŋu si me nunya le na Kristotɔ siwo nɔ Roma hã le ale si wòle be woawɔ nu ne wotsi tsitre ɖe wo ŋu la ŋu le Romatɔwo ta 12 lia me. Efe nyawo ate ŋu afia mɔ mí le nuwuɣi sia me.
‘Miwɔ Nu Siwo Nyo’
3, 4. Aleke míate ŋu awɔ ɖe aɖaŋu si woɖo le Romatɔwo 12:17 dzi le (a) afe siwo me fomea me tɔwo katã menye Ðasefowo o me? (b) nuwɔwɔ kple míafe afelikawo me?
3 Mixlẽ Romatɔwo 12:17. Paulo gblɔ be mele be míawɔ wɔɖenui ne amewo mewɔ nu ɖe mía ŋu nyuie o. Efe aɖaŋuɖoɖoa dzi wɔwɔ le vevie, vevietɔ le afe siwo me fomea me tɔwo katã menye Ðasefowo o la me. Srɔ̃tɔ si nye Kristotɔ la afo asa na nya manyomanyo aɖe si wogblɔ nɛ alo nu manyomanyo aɖe si wowɔ ɖe eŋu la wɔwɔ ɖe etefe. Nu nyui aɖeke medona tso ‘vɔ̃ ɖoɖo vɔ̃ tefe’ me o. Ðe esia wɔwɔ naa nuwo gblẽna ɖe edzi boŋ.
4 Paulo gblɔ nu si nyo wu si wòle be míawɔ la na mí: “Miwɔ nu siwo amewo katã akpɔ be wonyo la.” Le fomea me la, srɔ̃nyɔnu ate ŋu axe mɔ na dzrehehe sesẽwo ne eɖea dɔmefafa vavã fiaa srɔ̃a togbɔ be ŋutsua gblɔa nya manyomanyowo tso efe dzixɔsewo ŋu hã. (Lod. 31:12) Carlos, si le dɔ wɔm le Betel aɖe fifia la gblɔ ale si dadaa wɔ ɖu fofoa fe tsitretsiɖeŋu sesẽ dzi. Nu si dadaa wɔe nye be eyi edzi nɔ nu wɔm ɖe srɔ̃a ŋu nyuie henɔ be lém na afea me nyuie. Carlos gblɔ be: “[Dada] dea dzi fo na mí ɖeviawo be míanɔ bubu dem eŋu ɣesiaɣi. Etea tɔ ɖe edzi be manɔ boules dam kplii (si nye Franseawo fe fefe aɖe) togbɔ be fefe ma medoa dzidzɔ nam tututu o hã. Gake esia naa efe susu dzea akɔ anyi.” Eva te Biblia sɔsrɔ̃, eye wòva xɔ nyɔnyrɔ le ɣeyiɣi aɖe megbe. Yehowa Ðasefowo ɖenɛ fiana be yewowɔa ‘nu siwo amewo katã akpɔ be wonyo,’ eye wowɔa esia to ale si wonaa kpekpeɖeŋu wofe afelikawo ne dzɔdzɔmefɔkuwo dzɔ me, eye esia tea ŋu wɔnɛ be amewo dzudzɔa nazãbubu ɖe wo ŋu zi geɖe.
“Dzoka Xɔxɔwo” Tsɔtsɔ Lólo Tsitretsiɖeŋulawo Ƒe Dzi
5, 6. (a) Gɔmesese ka nue wofoa “dzoka xɔxɔwo” nu fu ɖe tsitretsiɖeŋula aɖe fe ta dzi le? (b) Gblɔ mia gbɔ nutefekpɔkpɔ aɖe si ɖee fia be nu nyuiwo dona tso aɖaŋuɖoɖo si le Romatɔwo 12:20 la dzi wɔwɔ me.
5 Mixlẽ Romatɔwo 12:20. Anɔ eme godoo be Lododowo 25:21, 22 me nyawoe nɔ susu me na Paulo esime wònɔ mawunyakpukpui sia me nyawo ŋlɔm. Lododo ma gblɔ be: “Ne dɔ le wò ketɔ wum la, na aboloe wòaɖu, eye ne tsikɔ le ewum la, na tsii wòano; elabena dzoka fom nèle nu fu ɖe efe ta me, eye Yehowa aɖo etefe na wò.” Le aɖaŋu si Paulo ɖo le Romatɔwo ta 12 me ta la, mate ŋu afia kura be ɖe Paulo wɔ dzoka xɔxɔwo fe kpɔɖeŋua tsɔ le fiafiam be míahe to na míafe tsitretsiɖeŋulawo alo ado ŋukpe wo o. Ke boŋ edze abe lododoa me nyawo—kple nya mawo tɔgbi si Paulo ŋlɔ na Romatɔwo siaa la—ku ɖe mɔnu aɖe si dzi wotona lóloa ga le blema la ŋu ene. Eŋlisiawo fe agbalẽnyala Charles Bridges, si nɔ anyi le fe alafa 19 lia me gblɔ be: “Ƒo dzoka xɔxɔwo nu fu ɖe ga sesẽa dzi kple ete; menye be nàdae ɖe dzoa dzi ko o, ke boŋ nàfo dzoka xɔxɔwo nu fu ɖe edzi. Ame ʋɛ aɖewo koe fe dzi sẽ ale gbegbe be lɔlɔ̃ si gbɔa dzi blewu, si media eɖokui tɔ o, si nu sẽ la mate ŋu alólo o.”
6 Abe ale si “dzoka xɔxɔwo” lóloa nu ene la, nuwɔwɔ tufafatɔe ate ŋu awɔ dɔ ɖe tsitretsiɖeŋulawo fe dzi dzi, eye ɖewohĩ ana woadzudzɔ tsitretsitsi ɖe mí Yehowa fe amewo ŋu. Nuwɔwɔ tufafatɔe ate ŋu ana amewo nawɔ nu ɖe Yehowa fe amewo kple Biblia me gbedeasi si woɖea gbefãe la ŋu nyuie. Apostolo Petro ŋlɔ bena: “Mina miafe agbenɔnɔ nanyo le dukɔwo dome, bene le nu si me wole nu fom tsi tsitre ɖe mia ŋu abe vɔ̃ wɔlawo ene le me la, le miafe dɔ nyui siwo tefe wokpɔ ŋuti la, woado Mawu ɖe dzi le kpɔkpɔɖaŋkeke la dzi.”—1 Pet. 2:12.
“Minɔ Anyi Kple Amewo Katã Le Ŋutifafa Me”
7. Ŋutifafa kae Kristo gblẽ ɖi na efe nusrɔ̃lawo, eye nu kae wòle be ŋutifafa sia naʋã mí míawɔ?
7 Mixlẽ Romatɔwo 12:18. Le fiẽ mamlɛtɔ si Yesu tsɔ nɔ efe apostoloawo gbɔ me la, egblɔ na wo be: “Mele ŋutifafa gblẽm ɖi na mi, mele nye ŋutifafa nam mi.” (Yoh. 14:27) Ŋutifafa si Kristo gblẽ ɖi na efe nusrɔ̃lawoe nye susumekɔdzeanyi si wokpɔna le ememe esi wonyae be Yehowa Mawu kple Via lɔlɔ̃a lɔ̃ yewo hekpɔ ŋudzedze ɖe yewo ŋu ta. Ele be ŋutifafa ememetɔ sia naʋã mí míanɔ ŋutifafa me kple amewo. Kristotɔ akuakuawo nye ŋutifafalɔ̃lawo kple ŋutifafawɔlawo.—Mat. 5:9.
8. Mɔ kawo dzie míate ŋu ato anye ŋutifafawɔlawo le fomea me kple hamea me?
8 Mɔ siwo dzi míato anye ŋutifafawɔlawo le fomea me la dometɔ ɖekae nye be míakpɔ masɔmasɔwo gbɔ kaba ale si wòanya wɔ tsɔ wu be míalala ʋuu va se ɖe esime nɔnɔmeawo gblẽ ɖe edzi kura. (Lod. 15:18; Ef. 4:26) Nenema kee wòle be wòanɔ le Kristo hamea hã me. Apostolo Petro tsɔ ŋutifafa yome titi do fome kple aɖe la dzi kpɔkpɔ. (1 Pet. 3:10, 11) Esi Yakobo na nuxlɔ̃ame vevi aɖe ku ɖe aɖe la zazã nyuie kple asafofo na ŋuʋaʋã kple dzrehehe fe vevienyenye ŋu vɔ la, eya hã ŋlɔ bena: “Le nunya si tso dzifo gome la, gbã la, ele dzadzɛ, azɔ hã, ewɔa ŋutifafa, esea nu gɔme, elɔ̃na faa ɖoa to, nublanuikpɔkpɔ kple kutsetse nyuiwo yɔe fũu, medea vovototo amewo me le ameŋkumekpɔkpɔ ta o, alakpanuwɔwɔ mele eme o. Gawu la, wofãa dzɔdzɔenyenyeku le ŋutifafa me na ame siwo wɔa ŋutifafa.”—Yak. 3:17, 18.
9. Nu kae wòle be wòanɔ susu me na mí ne míele agbagba dzem be ‘míanɔ anyi kple amewo katã le ŋutifafa me’?
9 Le Paulo fe nya si dze le Romatɔwo 12:18 me la, ena eme kɔ be menye fomea me kple hamea me koe wòle be míawɔ ŋutifafa le o. Egblɔ be ele be ‘míanɔ anyi kple amewo katã le ŋutifafa me.’ Esia lɔ míafe afelikawo, dɔwɔhatiwo, sukuhatiwo, kple ame siwo míedoa goe le gbeadzi la hã ɖe eme. Apostoloa gblɔ do ŋgɔ na efe aɖaŋuɖoɖoa be: “Ne anya wɔ, eye wòanye nu si atso mia gbɔ la.” Esia fia be ele be míawɔ nu sia nu si míate ŋui ‘anɔ anyi kple amewo katã le ŋutifafa me,’ gake míawɔe ada le Mawu fe gɔmeɖose dzɔdzɔeawo dzi o.
Yehowa Tɔe Nye Hlɔ̃biabia
10, 11. Gɔmesese ka nue ‘míeɖea mɔ na dziku la’ le, eye nu ka tae esia sɔ?
10 Mixlẽ Romatɔwo 12:19. Ele be ‘míaɖu mía ɖokui dzi le vɔ̃ me’ le nuwɔwɔ kple ame siwo ‘tsia tsitre’ ɖe míafe dɔa kple gbedeasia ŋu kple ame siwo tia mía yome tẽe gɔ̃ hã me, eye míawɔ nu “le tufafa me.” (2 Tim. 2:23-25) Paulo ɖo aɖaŋu na Kristotɔwo be woagabia hlɔ̃ na wo ɖokuiwo o, ke boŋ ‘woaɖe mɔ na dziku la.’ Ame ka fe dzikue Paulo wɔnɛ? Paulo fe nya mawo mate ŋu afia gbeɖe be ele be míaɖe mɔ na mía ŋutɔ míafe dziku o. Edze kɔtɛ be Mawu fe dzikue wòle be míaɖe mɔ na. Mí Kristotɔwo míenyae be menye mía tɔe nye hlɔ̃biabia o. Hakpalaa ŋlɔ bena: ‘Wò dɔmedzoe nu nefa, eye nàdzudzɔ dzikudodo; dzi megaku wò o, elabena nu vɔ̃ɖi ko nàyi wɔwɔ ge!’ (Ps. 37:8) Eye Salomo ɖo aɖaŋu be: ‘Mègagblɔ be: “maɖo vɔ̃ tefe” o; dzɔ Yehowa si nu, eye wòakpe ɖe ŋuwò.’—Lod. 20:22.
11 Ne tsitretsiɖeŋulawo wɔ vɔ̃ ɖe mía ŋu la, nu si me nunya le si wòle be míawɔe nye be míagblẽ nya la ɖe Yehowa si me be wòahe to na wo le eya ŋutɔ fe ɣeyiɣi dzi nenye be ekpɔe be ehiã. Paulo ɖee fia be Yehowa fe dzikue nɔ susu me na ye esi wògblɔ kpee be: “Woŋlɔ ɖi be: ‘Tɔnyee nye hlɔ̃biabia, maɖo etefe, Yehowa ye gblɔe.’” (Tsɔe sɔ kple 5 Mose 32:35.) Ne míebia hlɔ̃ na mía ɖokuiwo la, ke afia be míenye dadalawo. Afia be míeɖoe mía ɖokuiwo dzi be míawɔ nu siwo wòle be Yehowa nawɔ hafi la. Gakpe ɖe eŋu la, míaɖee afia be míexɔ ŋugbe si Yehowa do be “maɖo etefe” la dzi se o.
12. Ɣekaɣie Yehowa aɖe efe dziku afia, eye alekee?
12 Paulo gblɔ do ŋgɔ le agbalẽ si wòŋlɔ na Romatɔwo me be: “Wole Mawu fe dziku ɖem le fiafiam tso dzifo ɖe ame siwo le nyatefe la tem ɖe to le mɔ madzɔmadzɔ nu la fe mawumavɔ̃mavɔ̃ kple madzɔmadzɔnyenye katã ŋu.” (Rom. 1:18) Yehowa ato Via dzi aɖe efe dziku afia tso dzifo le “xaxa gã la me.” (Nyaɖ. 7:14) Ema anye “Mawu fe ʋɔnudɔdrɔ̃ dzɔdzɔe ŋuti kpeɖodzi” abe ale si Paulo ɖe eme le efe agbalẽ siwo tso gbɔgbɔ me la dometɔ bubu aɖe me ene be: “Nu si tae wòle aleae nye be, edzɔ le Mawu ŋkume be, wòatsɔ xaxa aɖo etefe na ame siwo hea xaxa vaa mia dzi, gake na mi ame siwo le xaxa me tom la, be wòana gbɔdzɔe mi le Afetɔ Yesu kple mawudɔla sẽŋuwo fe ɖeɖe fia tso dzifo la me, le dzo si le bibim vlavlavla me, esime wòabia hlɔ̃ ame siwo menya Mawu o kple ame siwo meɖoa to mía Afetɔ Yesu ŋuti nya nyui la o.”—2 Tes. 1:5-8.
Ale Si Míatsɔ Nu Nyui Aɖu Nu Vɔ̃ɖi Dzi
13, 14. (a) Nu ka tae mewɔa nuku na mí ne wole tsitre tsim ɖe mía ŋu o? (b) Aleke míate ŋu ayra ame siwo tia mía yome?
13 Mixlẽ Romatɔwo 12:14, 21. Esi míeka ɖe edzi bliboe be Yehowa ana efe tameɖoɖowo nava eme ta la, míate ŋu atsɔ míafe ŋusẽ katã awɔ dɔ si wòde mía si—si nye be míaɖe gbefã “fiaɖufe ŋuti nya nyui” la “le anyigba blibo la katã dzi.” (Mat. 24:14) Míenyae be míafe Kristotɔwo fe dɔ sia ado dziku na futɔwo, elabena Yesu na míenya do ŋgɔ be: “Dukɔwo katã alé fu mi le nye ŋkɔ la ta.” (Mat. 24:9) Eya ta ne wotsi tsitre ɖe mía ŋu la, mewɔa nuku na mí alo naa dzi ɖena le mía fo o. Apostolo Petro ŋlɔ bena: “Lɔlɔ̃tɔwo, migana dzo si le bibim le mia dome, si nye tetekpɔ si le mia dzi vam la, nawɔ nuku na mi, abe nu madzɔkpɔ aɖee le dzɔdzɔm ɖe mia dzi ene o. Ke boŋ miyi edzi mianɔ dzidzɔ kpɔm, esi miekpɔa gome le Kristo la fe fukpekpewo me ta.”—1 Pet. 4:12, 13.
14 Le esi míalé fu mía yometilawo tefe la, ɖe míedzea agbagba be míafia nu wo boŋ, elabena míenyae be anye manyamanya mee wo dometɔ aɖewo wɔa esia le. (2 Kor. 4:4) Míedzea agbagba be míawɔ ɖe Paulo fe aɖaŋuɖoɖo sia dzi be: “Miyi edzi mianɔ ame siwo tia mia yome la yram; minɔ amewo yram, miganɔ fi fom nɔ wo dem o.” (Rom. 12:14) Mɔ aɖe si nu míate ŋu ayra míafe tsitretsiɖeŋulawo lee nye be míado gbe ɖa ɖe wo ta. Yesu gblɔ le efe Todzimawunya la me be: “Miyi edzi mialɔ̃ miafe futɔwo, miawɔ nyui na ame siwo le fu lém mi, miayra ame siwo foa fi dea mi, miado gbe ɖa ɖe ame siwo le mia dzum la ta.” (Luka 6:27, 28) Apostolo Paulo nyae le nu siwo me eya ŋutɔ to me be yometila ate ŋu ava zu Kristo fe nusrɔ̃la wɔnutefe kple Yehowa subɔla dovevienu. (Gal. 1:13-16, 23) Paulo gblɔ le efe agbalẽ bubu me be: “Ne wodzu mí la, míeyrana; ne woti mía yome la, míedoa dzi tsɔnɛ; ne woɖi gbɔ mí la, míeɖea kuku vevie.”—1 Kor. 4:12, 13.
15. Mɔ kae nye nyuitɔ si dzi míato atsɔ nu nyui anɔ nu vɔ̃ɖi dzi ɖum?
15 Le esia ta Kristotɔ vavãwo wɔna ɖe Romatɔwo ta 12 fe kpukpui mamlɛtɔ me nyawo dzi. Kpukpui ma gblɔ be: “Mègaɖe mɔ nu vɔ̃ɖi naɖu dziwò o, ke boŋ yi edzi nàtsɔ nu nyui anɔ nu vɔ̃ɖi dzi ɖum.” Satana Abosam gbɔe vɔ̃ɖinyenyewo katã dzɔ tso. (Yoh. 8:44; 1 Yoh. 5:19) Yesu ɖee fia le nyaɖeɖefia si wòtsɔ na Yohanes me be ye nɔvi amesiaminawo ‘ɖu [Satana dzi] le Alẽvi la fe ʋu kple wofe ɖaseɖiɖi fe nya la ta.’ (Nyaɖ. 12:11) Esia fia be mɔ nyuitɔ si dzi míato aɖu Satana kple ŋusẽ vɔ̃ɖi si kpɔm wòle ɖe fifi nuɖoanyia dzi la dzie nye be míawɔ nu nyui to míafe ɖaseɖiɖidɔ, si nye gbefãɖeɖe Fiaɖufe ŋuti nya nyuia, la wɔwɔ dzi.
Dzi Nedzɔ Mi Le Mɔkpɔkpɔ Me
16, 17. Nu kae Romatɔwo ta 12 lia fia mí ku ɖe (a) nu si wòle be míatsɔ míafe ŋutilãwo awɔe la ŋu? (b) ale si wòle be míawɔ nui le hamea me ŋu? (d) ale si wòle be míawɔ nu ɖe ame siwo tsia tsitre ɖe mía ŋu la ŋu?
16 Agbalẽ si Paulo ŋlɔ na Kristotɔ siwo nɔ Roma la fe ta 12 lia me dzodzro kpui sia ɖo ŋku nu geɖewo dzi na mí. Míesrɔ̃e be esi míenye Yehowa subɔla ɖeadzɔgbewo ta la, ele be míalɔ̃ faa atsɔ nanewo asa vɔe. Esi Mawu fe gbɔgbɔ ʋãa mí ta la, míesaa vɔ siawo tso dzi me faa, elabena míafe tamebubu ŋutete na míeka ɖe edzi be Mawu fe lɔlɔ̃nue wònye be míawɔe nenema. Míexɔa dzo le gbɔgbɔ la me, eye míewɔa míafe nunana vovovoawo ŋu dɔ dzonɔamemetɔe. Míetsɔa ɖokuibɔbɔ subɔna henyana afi si míafe ŋutetewo se ɖo hã, eye míewɔa míafe ŋutetewo katã be míakpɔ míafe Kristotɔwo fe ɖekawɔwɔa ta. Míeyia amedzrowɔwɔ dzi hesea veve ɖe ame nu hã.
17 Romatɔwo ta 12 lia gana aɖaŋuɖoɖo geɖewo mí ku ɖe ale si míawɔ nui ne wole tsitre tsim ɖe mía ŋu la ŋu. Mele be míawɔ wɔɖenui o. Ele be míadze agbagba atsɔ dɔmenyonuwɔnawo anɔ tsitretsiɖeŋu dzi ɖum. Ele be míadze agbagba anɔ ŋutifafa me kple amewo katã zi ale si wòanya wɔ evɔ míada le Biblia me gɔmeɖosewo dzi o. Esia lɔ ŋutifafa me nɔnɔ kple fomea me tɔwo, hamea me tɔwo, afelikawo, dɔwɔhatiwo, sukuhatiwo, kple ame siwo míedoa goe le gbeadzi ɖe eme. Ne woti mía yome vevie gɔ̃ hã la, míewɔa míafe ŋutetewo katã be míatsɔ nu nyui la anɔ nu vɔ̃ɖi la dzi ɖum esi míenyae be Yehowa tɔe nye hlɔ̃biabia ta.
18. Nuxlɔ̃ame etɔ̃ kawoe wona mí le Romatɔwo ta 12:12?
18 Mixlẽ Romatɔwo 12:12. Paulo gaɖo aɖaŋu etɔ̃ aɖewo kpe ɖe aɖaŋuɖoɖo nyui mawo katã siwo me nunya le la ŋu. Esi wònye be míate ŋu awɔ aɖaŋuɖoɖo mawo katã dzi Yehowa fe kpekpeɖeŋu manɔmee o ta la, apostoloa ɖo aɖaŋu na mí be ‘míanɔ gbedodoɖa dzi ɖaa.’ Esia akpe ɖe mía ŋu míawɔ ɖe aɖaŋu bubu si wògaɖo le kpukpui ma ke me be ‘míado dzi le xaxa me’ la dzi. Mlɔeba la, ele be míana míafe susu nanɔ nu siwo Yehowa dzra ɖo ɖi na mí le etsɔme la dzi, eye ‘dzi nanɔ mía dzɔm’ le agbe mavɔ fe “mɔkpɔkpɔ” la me, eɖanye dzifo loo alo anyigba dzi míakpɔe le o.
Numetoto
• Aleke wòle be míawɔ nui ne wole tsitre tsim ɖe mía ŋu?
• Go kawo mee wòle be míadze agbagba anye ŋutifafawɔlawo le, eye aleke míawɔe?
• Nu ka tae mele be míadze agbagba be míabia hlɔ̃ na mía ɖokuiwo o?
[Biabiawo]
[Nɔnɔmetata si le axa 8]
Kpekpeɖeŋunana míafe afelikawo ate ŋu ana woadzudzɔ nazãbubu ɖe mía ŋu
[Nɔnɔmetata si le axa 9]
Èdzea agbagba be yeanye ŋutifafawɔla le hamea mea?


text:
A Modern Evegbe language dictionary for young children: 0 to 9 years old. Look up simple Evegbe language words and translate between Evegbe - English, today.
- Support the addition of Atikutsetsemetsi to the Modern Evegbe Dictionary: help@kasahorow.org.
- Register free with your email to receive a Word of the Day in Evegbe, or Evegbe
Evegbe Word of the Day: Register free
Greetings in Evegbe: agoo akpe nawo babanawo efɔa hedenyuie .
Latest: Aids Anyigba Atalegbe Atike Atikutsetsemetsi Aʋako Burkina Faso California Deutsch DiViDi Dzeani Dzidzɔkpɔkpɔ Dzikukpɔkpɔ Eʋe Eʋegbe Fefenu Germany Guinea Bissau Gɔmedzedzea Japantɔwo Johannes Ka Kaba Kafu Karbɔn Kasaŋku Katã Katãa Kesinɔnuwo Keteku Kilogram Kilometer Klalo Kpeŋu Kpefoame Kpeɖeŋutɔ Kpla Kpoo Kpovitɔ Kpɔ Kpɔ dzidzɔ a afɔɖeɖe agbadonu agbalẽŋemɔ̃ agbe agbenɔnɔ agblemenukuwo agbletaxɔ agbotoe agɔnu aha ahasese ahavivi akpata akpà akɔbli akɔli akɔntanana alilikpo alẽnɔ ama amegã amemabumabui amenuveve amesiame ameɖeka anukwaremaɖimaɖi anyidi anyigba anyigbavɔ anyime lɔfo asinudɔwɔfe asiwui ati fufu atsrima atsu alo asi fomea dɔdɔ awunugbui ayi ayiskrim ayo aŋo aŋosisi afedzikpɔla afelikawo aɖaka aɖaŋu aɖaŋuwɔnu aɖaŋuɖoɖo aʋako aʋatsoe bambara basketball bazel belele biãŋku blaetɔ̃ vɔ ɖekɛ blaetɔ̃lia blavelia blema blewu blugbe bubu bɔmba da de de ame dzi de asi de dzi fo de megbe dedie deku didi do go do vlo ŋu dodoɖedzi dometsonu drɔ̃e du me nuhiahiãwo dulegbefula dufufu dzaako dzadraɖo dze dzeameŋu dzesi dzesidede dzeɖoɖo dzidula dzidzenu dzidzime dzidzɔ dzidzɔgbe dziewola dzikpɔkpɔ dziku dzimetɔtrɔ dzimefu dzitodzito dziŋɔ dziɖeleamefo dzoge dzomeŋɔli dzyografi dzɔdzɔe dzɔdzɔenyenye dzɔgbenyuitɔ dɔ alɔ̃ nyuie dɔalɔ̃ nyuie dɔalɔ̃ame dɔdasi dɔmenyo dɔnyui dɔtɔ dɔwuame dɔwɔla dɔwɔnu dɔwɔnya dɔwɔnyaɖɔnya dɔyɔyɔ e edze esia etɔna efe be dzogbenyui nami eɖokui fia gakogoe gakɔntabubu gandhi gbugbɔgawɔ gbãtɔ gbɔ ŋu ge geɖe gli gligoe godo gome guan gɔme gɔmedzela gɔmesese ha hadziha hadzila hedenyuie helikɔpta hiahiã hiã hockey home i kabegyi klitsu klo kloe klorine klẽ ŋleŋleŋle kooko kukumba lododo makani menye moto nutoa nutomi s saladgbe si aŋo tsidzadza tsikpe tsɔ ... ke tɔgba vodu voŋuti yamezɔmɔ ŋɔti ɖe eme ɖeɖiteameŋu ɖɔ ɣletinyigba .


text:
A Modern Evegbe language dictionary for young children: 0 to 9 years old. Look up simple Evegbe language words and translate between Evegbe - English, Evegbe - Deutsch, Evegbe - French, today.
- ɣletinyigba nom
- planet
- ɣletinyigba phrase
- planet
Evegbe Word of the Day: Register free
Latest: Aids Anyigba Atalegbe Atike Atikutsetsemetsi Aʋako Baule Burkina Faso California Database Deutsch DiViDi Didi Dzeani Dzidzɔkpɔkpɔ Dzikukpɔkpɔ Eʋe Eʋegbe Fefenu Gaflui Gaŋkui Gbefã Gbefãɖeɖedɔ Germany Geɖe Guinea Bissau Gɔmedzedzea Iguana Japantɔwo Johannes Ka Kaba Kafu Karbɔn Kasaŋku Katã Katãa Kese Kesinɔnuwo Keteku Kilogram Kilometer Klalo Kpeŋu Kpefoame Kpeɖeŋutɔ Kpla Kpoo Kpovitɔ Kpɔ Kpɔ dzidzɔ Lithium a afɔɖeɖe agbadonu agbalẽŋemɔ̃ agbe agbenɔnɔ agblemenukuwo agbletaxɔ agbotoe agɔnu aha ahasese ahavivi akpata akpà akɔbli akɔli akɔntanana alilikpo alẽnɔ ama amegã amemabumabui amenuveve amesiame ameɖeka anukwaremaɖimaɖi anyidi anyigba anyigbavɔ anyime lɔfo asinudɔwɔfe asiwui ati fufu atsrima atsu alo asi fomea dɔdɔ avenyi awunugbui ayi ayiskrim ayo aŋo aŋosisi afedzikpɔla afelikawo aɖaka aɖaŋu aɖaŋuwɔnu aɖaŋuɖeŋgɔtɔ fe nunya aɖaŋuɖoɖo aʋako aʋatsoe bambara basketball bazel belele biãŋku blaetɔ̃ vɔ ɖekɛ blaetɔ̃lia blavelia blema blewu blibo blugbe bubu bɔmba da de de ame dzi de asi de dzi fo de megbe dedie deku didi do go do vlo ŋu dodoɖedzi dometsonu drɔ̃e du me nuhiahiãwo dulegbefula dufufu dzaako dzadraɖo dze dzeameŋu dzesi dzesidede dzeɖoɖo dzidula dzidzenu dzidzime dzidzɔ dzidzɔgbe dziewola dzikpɔkpɔ dziku dzimetɔtrɔ dzimefu dzitodzito dziŋɔ dziɖeleamefo dzoge dzomeŋɔli dzyografi dzɔdzɔe dzɔdzɔenyenye dzɔgbenyuitɔ dɔ alɔ̃ dɔ alɔ̃ nyuie dɔalɔ̃ nyuie dɔalɔ̃ame dɔdasi dɔmenyo dɔnyui dɔtɔ dɔwuame dɔwɔla dɔwɔnu dɔwɔnya dɔwɔnyaɖɔnya dɔyɔyɔ e edze esia etɔna efe be dzogbenyui nami eɖokui fia gakogoe gakotoku gakɔntabubu gandhi gbugbɔgawɔ gbãtɔ gbɔ ŋu ge geɖe gli gligoe godo gome guan gɔme gɔmedzela gɔmesese ha hadziha hadzila hedenyuie helikɔpta hiahiã hiã hockey home i kabegyi klitsu klo kloe klorine klẽ ŋleŋleŋle kooko kukumba lododo makani menye moto mɔkeke mɔnu mɔxeti mɔzɔfe nutoa nutomi nutsitsi nutsyɔnu nututuvɔ nuvevi nuvɔ̃ nyɔnuzimenɔla nyɔŋu nɔ nɔ tefe aɖe nɔnɔme s saladgbe si aŋo tamebubu tanya taɖodzinu te tsidzadza tsikpe tsɔ ... ke tɔgba vodu voŋuti yamezɔmɔ ŋɔti ɖe eme ɖeɖiteameŋu ɖɔ ɣletinyigba .


text:
Dzodze
Dzodze (alo Februar) enye ɣleti evelia le fea me le Gregoria ɣletigbalẽa me. Eyae nye kpuitɔ wu le ɣletiawo katã me. Ŋkeke 28 ye le ɣletia me, gake le fe ene sia ene megbe la, ŋkeke 29 ye le eme.
Februar ŋkɔa tso februum le Latingbe me si gɔme enye kɔkɔ. Februar ŋkeke 15 enye gbe si wo kɔa nuwo ŋuti le Romatɔwo fe blema ŋɔli wo.
Ŋkeke tɔxewo le Dzodze me[trɔ asi le eŋu | trɔ asi le etsofe ŋu]
- Groundhog Day / Candlemas (Dzodze 2)
- Constitution Ŋkeke (Mexico) (Dzodze 5)
- Waitangi Ŋkeke, New Zealand (Dzodze 6)
- Abraham Lincoln fe dzigbe (Dzodze 12)
- St. Valentine Ŋkeke (Dzodze 14)
- Aflaga Ŋkeke - Canada (Dzodze 15)
- Kim Jong-Il fe dzigbe, (Dzodze 16)
- Fia Harald fe dzigbe (Norway) (Dzodze 21)
- International Mother Language Day (Dzodze 21)
- Thinking Day (Girl Guides) (Dzodze 22)
- B.P. Ŋkeke (Skout Habɔbɔ Canada) (Dzodze 22)
- Founder's Day (Skout Habɔbɔ (UK)) (Dzodze 22)
- Ɖokuisinɔnɔ Ŋkeke (Dominican Republic) (Dzodze 27)
- Massacre Day, (Taiwan) (Dzodze 28)
- Washington Ŋkeke (Dzoɖa etɔ̃lia)
Nya bubuwo[trɔ asi le eŋu | trɔ asi le etsofe ŋu]
- Ŋkeke gbãtɔ le Dzodze, Tedoxe kple Adeɛmekpɔxe me dzea ŋkeke ɖeka dzi le kɔsiɖaa me.
- Ɣleti sia fe kpe xɔasi enye esi woyɔna be amethyst le Eŋlisigbe me.
- Dzodze sefofo tɔxewo nye violet (Eŋlisigbe) kple primrose (Eŋlisigbe).
Nya siawo fe tsofe[trɔ asi le eŋu | trɔ asi le etsofe ŋu]
- Dzodze le Eŋlisi Wikipiɖia la me - Dasiamime 13, 2007


text:
ŊUTINYA 66
Izebel—Fianyɔnu Vɔ̃ɖi Aɖe
LE FIA Yerobeam fe ku megbe la, fia ɖesiaɖe, si ɖu Israel fe to 10 fiaɖufea dzi la vɔ̃ɖi. Fia Axab ye vɔ̃ɖi wu wo katã. Ènya nusitaea? Susu vevi ɖeka, si ta lae nye srɔ̃a, Fianyɔnu vɔ̃ɖi Izebel.
Izebel menye Israel-nyɔnu o. Enye Zidon-fia vinyɔnu. Esubɔa alakpamawu Baal, eye wònana Axab kple Israeltɔ geɖe hã subɔa Baal. Izebel lé fu Yehowa, eye wòwua efe nyagblɔɖila geɖe. Ame aɖewo be ɖe agadowo me be womagawu wo o. Ne Izebel le nane dim la, ewua ame kura gɔ̃ hã be efe asi nasu edzi.
Gbeɖeka la, Fia Axab lé blanui vevie. Eye Izebel biae be: ‘Nukatae nèlé blanui egbea?’
Axab ɖo ŋu be: ‘Nusi Nabot gblɔ nam egbea la tae. Medi be mafle efe weingble la. Gake ebe yemadzrae nam o.’
Izebel gblɔ be: ‘Mègaxa nu o. Maxɔe na wò.’
Eye Izebel ŋlɔ agbalẽ ɖo ɖe afisi Nabot le la fe dumegãwo. Egblɔ na wo be: ‘Midi yakame aɖewo ne woagblɔ be Nabot do ɖiŋu na Mawu kple fia la, eye miakplɔ Nabot ado goe ɖe dua godo afu kpee wòaku.’
Esi Izebel se be Nabot ku teti ko la, egblɔ na Axab be: ‘Azɔ heyi nàxɔ efe weingble la.’ Ðe mèxɔe se be ele be woahe to na Izebel le ŋɔdzinu, si wòwɔ la ta oa?
Eyata emegbe la, Yehowa dɔ Yehu be wòahe to nɛ. Esi Izebel se be Yehu gbɔna la, esi nu ɖe efe ŋkuwo, eye wòdze agbagba ɖo atsyɔ̃ na eɖokui be yeanya kpɔ. Gake esi Yehu va, eye wòkpɔ Izebel le fesre nu la, egblɔ na amesiwo le fiasa la me be: ‘Mitutui fu anyi!’ Ameawo tu asii fu anyi abe alesi nàte ŋu akpɔe le nɔnɔmetataa me ene. Wotu asii fu anyigba wòku. Fianyɔnu vɔ̃ɖi Izebel fe nuwufee nye esia.


text:
GBETAKPƆXƆ
June 2013 | Xexe Si Me Nazãbubu Manɔ O
—Ɣekaɣie Wòava?
Mawu ɖeɖe koe ate ŋu aɖe nazãbubu ɖa keŋkeŋ le xexea me. Aleke wòle ewɔ ge, eye ɣekaɣie?
NYATI SI LE AKPAA DZI
Nazãbubu—Xexea Me Godoo Ƒe Kuxie
Nu kae nye nazãbubu? Nu ka tae woate ŋu agblɔ be enye kuxi le ame sia ame ŋu eye wòxɔ afe ɖe xexea me katã?
NYATI SI LE AKPAA DZI
Xexe Si Me Nazãbubu Manɔ O—Ɣekaɣie Wòava?
Agbemenudzɔdzɔ ŋutɔŋutɔwo ɖe ale si Biblia le kpekpem ɖe amewo ŋu fifia gɔ̃ hã wole nazãbubu dzi ɖum la fia. Ɣekaɣie woaɖee ɖa keŋkeŋ?
DRAW CLOSE TO GOD
Yehowa “Mekpɔa Ame Ŋkume O”
Mawu sea esubɔlawo fe gbedodoɖawo, eɖanye ŋutigbalẽ ka kee le wo ŋu, dukɔ ka ke mee wòtso alo ɖofe ka kee woɖale o, eye wòwɔa wofe biabiawo dzi na wo. Aleke míewɔ nya?
Kesinɔnu Aɖe Nɔ Ɣaɣla Ƒe Alafa Geɖe
Xlẽ nu tso ale si wowɔ ke ɖe Biblia siwo gɔme woɖe ɖe Georgiagbe me la fe xoxotɔ ŋui la ŋu.
Ðe Wòle Be Míado Gbe Ða Na Ame Kɔkɔewoa?
Nya si Biblia gblɔ tso gbedodoɖa na ame kɔkɔewo ŋu la ku ɖe nyabiase sia hã fe ŋuɖoɖo ŋu: Ðe wòle be nàvɔ̃ be nàdo gbe ɖa na Mawua?
TEACH YOUR CHILDREN
Nu Kae Míate Ŋu Asrɔ̃ Tso Adzodala Aɖe Gbɔ?
Hafi Yesu naku la, edo ŋugbe na adzodala aɖe si ɖo kudonu la be ava nɔ Paradiso me. Yesu fe nyaa gɔme ɖe, eye aleke Paradiso ma anɔ?
Biblia Me Biabiawo Ƒe Ŋuɖoɖowo
Togbɔ be amegbetɔwo le agbagba dzem vevie hã la, womete ŋu he ŋutifafa va xexea me o. Xlẽ nu tso nu si tae la ŋu.
Internet Dzi Nu Bubuwo
Ðe Yehowa Ðasefowo Dea Bubu Subɔsubɔha Bubuwo Ŋua?
Xlẽ nu tso ale si bubudede amewo ŋu nye Kristotɔ vavãwo fe dzesii la ŋu.


text:
Ènyaa?
Ðe blemaduwo nɔfe ŋuti numekukuwo wɔ ɖeka kple Biblia me nyawoa?
Nyati aɖe si wota ɖe Biblia Me Duwo Nɔfe Kulawo Ƒe Nyatakakagbalẽ (si le Eŋlisigbe me) me la gblɔ be, fifia la, woate ŋu atsɔ nu siwo ŋu blemaduwo nɔfe kulawo ke ɖo la aɖo kpe edzi be ame siwo ŋkɔwo woyɔ le Hebri Ŋɔŋlɔawo me la dometɔ “50 ya teti” nɔ anyi kpɔ ŋutɔŋutɔ. Ame siawo dometɔ 14 nye Yuda kple Israel fiawo; esiwo fe ŋkɔ nyɔ, abe David kple Xizkiya ene, kple esiwo ame geɖe menya o, abe Menaxem kple Pekax ene. Farao 5, kple Asiria, Babilon, Moab, Persia, kpakple Aram fia 19 hã le ame siwo fe anyinɔnɔ dzi woate ŋu aɖo kpee la dome. Gake menye fiagãwo fe anyinɔnɔ dzi koe Biblia kple blemaduwo nɔfe kulawo fe numekukuwo ɖo kpee o. Ke woɖo kpe ame tsɛwo, abe nunɔlagãwo, agbalẽfiala aɖe, kple dumegã bubuwo ene, hã fe anyinɔnɔ dzi.
Nyatia gblɔ be, “agbalẽnyala gbogbo aɖewo lɔ̃ ɖe edzi” be kpeɖodzi sẽŋuwo li be ame mawo nɔ anyi kpɔ ŋutɔŋutɔ. Kristotɔwo Ƒe Hela Ŋɔŋlɔawo hã yɔ ame bubu geɖe siwo nɔ anyi le blema fe ŋkɔwo, eye nu siwo ŋu woke ɖo le blemaduwo nɔfe kuku me la li woatsɔ aɖo kpe edzi be ame siwo nye Herodes, Pontio Pilato, Tiberio, Kayafa, kple Sergio Paulo hã nɔ anyi kpɔ.
Ɣekaɣie dzatawo nu yi le anyigba siwo dzi woŋlɔ Biblia le dzi?
Togbɔ be dzata ɖeka pɛ hã megale Anyigba Kɔkɔea dzi woakpɔ egbea o hã la, wofo nu tso lã sia ŋu le Ŋɔŋlɔawo me zi 150 sɔŋ, si ɖee fia be Biblia-ŋlɔlawo nya nu tso dzata ŋu nyuie. Wofo nu tso eŋu le tefe mawo dometɔ akpa gãtɔ le kpɔɖeŋunyagbɔgblɔwo me; ke hã, ame aɖewo do go dzatawo ŋkume kple ŋkume. Le kpɔɖeŋu me, wogblɔ be Simson, David, kple Benaya wowu dzatawo. (Ʋɔnudrɔ̃lawo 14:5, 6; 1 Samuel 17:34, 35; 2 Samuel 23:20) Gake dzatawo wu ame bubuwo.—1 Fiawo 13:24; 2 Fiawo 17:25.
Le blema la, afi siwo wokpɔa dzata (Panthera leo persica) le le Asianyigba dzi ye nye tso Asia Sue va ɖo Palestina nutowo me, Siria, Mesopotamia, kple India fe dzieheɣetoɖofe. Vɔvɔ̃ kple bubu nɔ lã sia ŋu, eye wokpɔa efe nɔnɔmetatawo le Ɣedzefetɔwo fe nutatawo me zi geɖe. Wotsɔ kpe zɔzrɔ̃ewo ɖe dzata fe nɔnɔme dzeaniwo ɖe gli ŋu le blema Babilon fe Gbɔlɔmɔ Gã la dzi.
Wogblɔ be atitsogaʋawɔlawo da ade dzatawo le Palestina le fe alafa 12 lia fe nuwuwu lɔfo. Eya ta edze abe fe 1300 megbe kpui ye dzatawo nu yi ene. Ke hã, woka nya ta be dzatawo kpɔtɔ nɔ Mesopotamia kple Siria kaka va de asi na fe alafa 19 lia me, eye wokpɔtɔ nɔ Iran kple Iraq kaka va ɖo fe alafa 20 lia fe domedome.


text:
Èɖo Ŋku Wo Dzia?
Ðe nèxlẽ Gbetakpɔxɔ fe tata siwo do nyitsɔ laa la beléletɔea? Ke kpɔe ɖa be yeate ŋu aɖo biabia siwo gbɔna ŋu hã:
Nu ka tae Yehowa da asi ɖe aʋa siwo blema Israel dukɔa wɔ dzi?
Yehowa lɔ̃a ame. Gake ɣeaɖewoɣi ne amewo ɖo nugbe vɔ̃ɖi ɖe efe amewo ŋu hele wo tem ɖe anyi la, enana wowɔa aʋa be woakpɔ dukɔa ta. Mawu koe kpɔ mɔ agblɔ ɣeyiɣi si woawɔ aʋa kple ame siwo ayi.—w15 11/1, axa 4-5.
Nu vevi kawoe dzilawo ate ŋu awɔ be woamla wo vi fewuiviwo be woasubɔ Yehowa?
Ele vevie be dzilawo nalɔ̃ wo viwo eye woaɖo ɖokuibɔbɔ fe kpɔɖeŋu ɖi na wo. Ehiã hã be dzilawo nadze agbagba ase nu gɔme na wo vi fewuiviwo.—w15 11/15, axa 10-12.
Nu ka tae míate ŋu agblɔ be menye Petro tefenɔlae papa la nye o?
Mateo 16:17, 18 megblɔ be apostolo Petro ye anye Kristo hamea fe ta o. Biblia ɖee fia be womeɖo Petro hamea fe tatɔe o, ke boŋ Yesue va nye hamea fe dzogoedzikpe. (1 Pet. 2:4-8)—w15 12/1, axa 12-14.
Nu kawo ŋue wòle be míabu hafi afo nu?
Be míazã míafe aɖe nyuie la, ele be míanya (1) ɣeyiɣi nyuitɔ si míafo nu (Nyagb. 3:7), (2) nya si míagblɔ (Lod. 12:18), kple (3) ale si míagblɔe (Lod. 25:15).—w15 12/15, axa 18-21.
Anukwaremaɖimaɖi fe nuwɔna siwo wòle be Kristotɔwo natsri la dometɔ aɖewo ɖe?
Kristotɔ vavãwo tsria alakpadada kple ameŋugbegblẽ. Womegblɔa alakpanya siwo foa ɖi amewo fe ŋkɔ o, womeflua amewo be woaxɔ wofe nunɔamesi le wo si o, eye womefia fi o.—wp16.1, axa 5.
Ame kawoe nye “nunɔlawo fe tatɔwo,” siwo ŋu wofo nu tsoe le Biblia me?
Edze fãa be ame ŋkuta siwo le nunɔlawo domee woyɔna be “nunɔlawo fe tatɔwo,” eye nunɔlagã siwo si woxɔ dɔ le la hã le wo dome.—wp16.1, axa 10.
Aleke wòle be míawɔ nu ɖe nɔvi siwo ɖua kpɔɖeŋunuawo le Ŋkuɖodzia ɖugbe ŋu?
Kristotɔwo medea bubu ame siwo ɖua kpɔɖeŋunuawo ŋu fũu akpa o. Ame si nye amesiamina vavã madi be woado ye ɖe dzi o; eye madi be yeanɔ egblɔm na amewo be Mawu si ami na ye o. (Mat. 23:8-12)—w16.01, axa 21-22.
Aleke míate ŋu asrɔ̃ nu tso ale si Abraham wɔ zu Mawu xɔlɔ̃ me?
Abraham srɔ̃ nu tso Mawu ŋu, ɖewohĩ tso Sem gbɔ. Eye ale si Mawu kpɔ Abraham ŋutɔ kple efe fomea ta na be nutefekpɔkpɔ geɖe su esi. Míawo hã míate ŋu awɔ nenema ke.—w16.02, axa 4-6.
Aleke wòdzɔe be wova ma Biblia ɖe tawo kple kpukpuiwo me?
Stephen Langton, si nye nunɔla aɖe si nɔ anyi le fe alafa 13 lia me, ye ma Biblia ɖe tawo me. Yudatɔ nugbugbɔŋlɔlawoe ma Hebrigbe me Biblia ɖe kpukpuiwo me gbã, eye le fe alafa 16 lia me la, agbalẽnyala Robert Estienne hã ma Kristotɔwo Ƒe Hela Ŋɔŋlɔawo ɖe kpukpuiwo me.—wp16.2, axa 14-15.
Esime Satana te Yesu kpɔ la, ɖe wòkplɔe yi gbedoxɔa tame ŋutɔŋutɔa?
Míate ŋu agblɔe kple kakaɖedzi o. Mateo 4:5 kple Luka 4:9 me nyawo ate ŋu afia be ekplɔ Yesu yi afi ma le ŋutega me, alo be ekplɔe yi gbedoxɔa fe tefe kɔkɔ aɖe ŋutɔŋutɔ.—w16.03, axa 31-32.
Mɔ kawo nue Kristotɔwo fe nufiafiadɔa ate ŋu anɔ abe zãmu ene le?
Zãmu dzana vivivi, enaa dzidzeme ame eye wòléa agbe ɖe te. Zãmu nye yayra tso Mawu gbɔ. (5 Mose 33:13) Nenema tututue Mawu fe amewo katã fe nufiafiadɔa hã le.—w16.04, axa 32.


text:
NUSƆSRƆ̃ 31
Yosua Kple Gibeontɔwo
Dukɔ bubu siwo le Kanaan la se nu si dzɔ ɖe Yeriko dzi. Wofe fiawo ɖoe be yewoawɔ ɖeka awɔ aʋa kple Israel-viwo. Gake Gibeontɔwo ya wɔ nu bubu aɖe. Wodo awu vuvuwo eye wova Yosua gbɔ va gblɔ nɛ be: ‘Anyigba didi aɖe dzie míetso va. Míese nu siwo katã Yehowa wɔ na mi le Egipte kple Moab la ŋu nya. Mido ŋugbe na mí be yewomadze mía dzi o, ekema míazu miafe subɔviwo.’
Yosua xɔ wofe nyawo dzi se eye wòlɔ̃ be yewomadze wo dzi o. Le ŋkeke etɔ̃ megbe la, eva see be menye anyigba didi aɖe dzie wotso va o. Kanaan-nyigba dzie wotso. Yosua bia Gibeontɔwo be: ‘Nu ka ta mieble mí?’ Woɖo eŋu be: ‘Míenɔ vɔvɔ̃m! Míenya be miafe Mawu Yehowa le aʋa wɔm na mi. Míeɖe kuku migawu mí o.’ Yosua wɔ ɖe ŋugbe si wòdo na wo la dzi eye wòna wotsi agbe.
Etefe medidi o, Kanaantɔwo fe fia atɔ̃ kple wofe aʋakɔwo ho ɖe Gibeontɔwo ŋu. Yosua kple efe aʋawɔlawo zɔ zã bliboa be yewoaxɔ na Gibeontɔwo. Esi ŋu ke la wokpe aʋa kple futɔawo. Kanaantɔwo si ɖo ta goawo katã me. Yehowa na tsikpe gãwo dza ɖe wo dzi le tefe siwo katã wosi yi. Eye Yosua bia Yehowa be wòana ɣe natɔ ɖe tefe ɖeka. Nu ka tae wòbia Yehowa be wòana ɣe natɔ ɖe tefe ɖeka evɔ nu sia medzɔ kpɔ o? Elabena Yosua ka ɖe Yehowa dzi. Ɣe tɔ ɖe tefe ɖeka ŋkeke bliboa va se ɖe esime Israel-viwo ɖu Kanaan-fiawo kple wofe aʋakɔwo dzi.
“Mina miafe ‘Ɛ̃’ nanye ɛ̃, eye miafe ‘Ao’ nanye ao, elabena nu si wu esiawo la, vɔ̃ɖitɔ la gbɔe wòtso.”—Mateo 5:37


text:
NYƆ! No. 6 2017 | Ðe Nuwo Le Gbegblẽm Ðe Edzi Le Xexea Mea?
Nu ka tae gbegblẽm koe nuwo le ɖe edzi le xexea me?
Biblia gblɔ be: “Ŋusẽ mele amegbetɔ si be eya ŋutɔ nafia mɔ efe zɔzɔme o.”—Yeremiya 10:23.
Nyɔ! sia fo nu tso nu si tae ame geɖe ka ɖe edzi be nuwo ava nyo le etsɔme la ŋu.
NYATI SI LE AKPAA DZI
Ðe Nuwo Le Gbegblẽm Ðe Edzi Le Xexea Me Wu Ale Si Wonɔa?
Fifia esusɔ vie ne zã ga 12 nafo le kpɔɖeŋu gafoɖokuia dzi, eye esia fia be míegogo xexea me katã fe afɔku dziŋɔa wu ale si wònɔ le fe 60 siwo va yi me! Ðe míegogo xexea me katã fe afɔku aɖe nyatefea?
NYATI SI LE AKPAA DZI
Ðe Nuwo Le Gbegblẽm Ðe Edzi Le Xexea Mea?—Ale Si Míawɔ Akpɔ Ŋuɖoɖoawo
Nu siwo ŋu wofoa nu tsoe le nyadzɔdzɔwo me na ame geɖe fo nya ta be léfe megale amegbetɔwo fe kuxiwo ŋu o. Aleke tututue nuwo gblẽ le xexea mee?
NYATI SI LE AKPAA DZI
Ðe Nuwo Le Gbegblẽm Ðe Edzi Le Xexea Mea?—Nya Kae Biblia Gblɔ?
Biblia gblɔ nɔnɔme sesẽ siwo le xexea me egbea la ɖi do ŋgɔ fe alafa geɖee nye esia.
HELP FOR THE FAMILY
Ale Si Woafia Ðokuibɔbɔ Ðeviwo
Fia viwò ale si wòabɔbɔ eɖokui evɔ maklo bubu le eŋu o.
LANDS AND PEOPLES
Tsaɖiɖi Yi New Zealand
Togbɔ be tefe si New Zealand le tso abo hã la, tsaɖila miliɔn etɔ̃ kloe ɖia tsa yia afi ma fe sia fe. Nu kae nana amewo yia afi ma?
PORTRAITS FROM THE PAST
Alhazen
Ðewohĩ mèse Alhazen ŋkɔ kpɔ o, gake dɔ siwo wòwɔ le efe agbe me la fe ɖe anya ɖe vi na wò.
THE BIBLE'S VIEWPOINT
Mawu Ƒe Ŋkɔ
Nyɔ! 2017 Me Nyawo Dife
Àkpɔ nyati aɖewo siwo wota le fe 2017 me siwo woɖo ɖe tanya gã siwo le hatsotsowo me la te.
Internet Dzi Nu Bubuwo
Nye Nyatefetola
Nu ka tae wòle be nàto nyatefe ɣesiaɣi?
Aleke Mawɔ Ake Ðe Subɔsubɔha Vavã Ŋu?
‘Gbɔgblɔ be ‘subɔsubɔha siae dzɔ dzi nam’ koe nye nya?


text:
Zɔzɔ Do Ŋgɔ Na Srɔ̃ɖeɖe
Lɔlɔ̃ Vavãe Loo Alo Lɔlɔ̃ Gbãŋkue?
Srɔ̃ nu tso lɔlɔ̃ gbãŋku kple lɔlɔ̃ vavã ŋu.
Nu Kae Nye Lɔlɔ̃ Vavã?
Biblia me mɔfiamewo ate ŋu akpe ɖe Kristotɔwo ŋu woakpɔ srɔ̃ nyui aɖe eye ate ŋu akpe ɖe wo ŋu hã be woaɖe lɔlɔ̃ vavã afia wo srɔ̃wo.
Ðe Nèsu Te Na Gbeɖoɖoɖia?
Kpɔ nyabiase ene siwo ate ŋu akpe ɖe ŋuwò nàkpɔe ɖa be yesu te na gbeɖoɖoɖi hã.
Ðe Mesu Te Na Srɔ̃ɖeɖea?
Hafi nàɖo nya sia ŋu la, ele be nànya ɖokuiwò nyuie. Ehiã vevie be nàdzro ɖokuiwò me anukwaretɔe.
Aleke Nàwɔ Anya Ame Si Sɔ Na Wò?
Aleke nàwɔ akpɔ nu siwo yi ŋgɔ wu gotagomedzedzeme ahanya nɔnɔme siwo ŋutɔŋutɔ le xɔ̃wòa si?
Ðe Sewo Le Yehowa Ðasefowo Si Ku Ðe Gbeɖoɖoɖi Ŋua?
Modzakaɖenu aɖe koe gbeɖoɖoɖi nyea alo nu si yi ŋgɔ wu emae wònyea?
Ðe Wòle Be Míatso Míafe Kadodoa Mea?—Akpa 1
Ƒomedodo si nɔa anyi ɖaae srɔ̃ɖeɖe nye. Eya ta ne meka ɖe ame si nèle gbea ɖom ɖi kple la dzi o la, mègaŋe aɖaba fu wò seselelãmea dzi o!
Ðe Wòle Be Míatso Míafe Kadodoa Mea?—Akpa 2
Kadodoa me tsotso menɔa bɔbɔe o. Mɔ kae nye nyuitɔ si dzi woato atso eme?
Ne Ŋugbedodo Me Gblẽ
Aleke nàwɔ wò dzi nafa ne wò dzi gbã vevie esi miafe ŋugbedodo me gblẽ ta?


text:
Ðe Ame Aɖe Kpɔ Mawu Kpɔa?
Ale si Biblia ɖo eŋui
Amegbetɔ aɖeke mekpɔ Mawu ŋkume-kple-ŋkume kpɔ o. (2 Mose 33:20; Yohanes 1:18; 1 Yohanes 4:12) Biblia gblɔ be “Mawu nye Gbɔgbɔ,” si fia agbe fomevi aɖe si amegbetɔ fe ŋku mate ŋu akpɔ o.—Yohanes 4:24; 1 Timoteo 1:17.
Ke hã mawudɔlawo tea ŋu kpɔa Mawu ŋkume-kple-ŋkume elabena gbɔgbɔe woawo hã wonye. (Mateo 18:10) Gawu la, woafɔ ame siwo ku la dometɔ aɖewo be woayi dzifo eye gbɔgbɔŋutilã asu wo si, eye woate ŋu akpɔ Mawu ŋkume-kple-ŋkume.—Filipitɔwo 3:20, 21; 1 Yohanes 3:2.
Mɔ si nu nàte ŋu akpɔ Mawu le egbea
Biblia zã nya nukpɔkpɔ tsɔ wɔa kpɔɖeŋu na nugɔmesese. (Yesaya 6:10; Yeremiya 5:21; Yohanes 9:39-41) Le gɔmesese sia nu la, amegbetɔwo ate ŋu akpɔ Mawu fifia kple wofe “dzi me ŋkuwo” ne xɔse le wo si eye wonya eya amea hekpɔa ŋudzedze ɖe efe nɔnɔme nyuiwo ŋu. (Efesotɔwo 1:18) Biblia gblɔ nu siwo wòle be míawɔ be xɔse sia fomevi nasu mía si la na mí.
Srɔ̃ nu tso Mawu fe nɔnɔmewo abe lɔlɔ̃, dɔmenyo, nunya kple ŋusẽ ene ŋu to efe asinudɔwɔwɔwo dzi. (Romatɔwo 1:20) Esi wohe nutefewɔla Hiob fe susu yi Mawu fe asinudɔwɔwɔwo dzi la, ese le eɖokui me abe ɖe Mawu le eŋkume ŋutɔŋutɔ ene.—Hiob 42:5.
Àte ŋu anya Mawu to Biblia-sɔsrɔ̃ me. Biblia na kakaɖedzi mí be: “Ne [èdi Mawu] la, ekema ana nàke ɖe eŋu.”—1 Kronika 28:9; Psalmo 119:2; Yohanes 17:3.
Àte ŋu asrɔ̃ nu tso Mawu ŋu to nusɔsrɔ̃ tso Yesu fe agbenɔnɔ ŋu me. Esi wònye be Yesu ɖe Fofoa fe nɔnɔmewo fia bliboe ta la, Yesu te ŋu gblɔ wòsɔ be: “Ame si kpɔm la, ekpɔ Fofo la hã.”—Yohanes 14:9.
Nɔ nu siwo ana wò nu nadze Mawu ŋu la wɔm, eye àkpɔ ale si wòakpe ɖe ŋuwòe. Yesu gblɔ be: “Dzidzɔtɔwoe nye ame siwo dza le dzi me, elabena woakpɔ Mawu.” Abe ale si míegblɔe va yi ene la, woafɔ ame siwo fe nuwɔna dze Mawu ŋu la dometɔ aɖewo woayi dzifo, eye “woakpɔ Mawu” le afi ma.—Mateo 5:8; Psalmo 11:7.
Ðe Mose, Abraham kple ame bubuwo mekpɔ Mawu ŋkume-kple-ŋkume oa?
Le Biblia me nudzɔdzɔ siwo me wòdze le abe ɖe amegbetɔwo kpɔ Mawu ŋutɔŋutɔ ene la, nya siwo fo xlã nya mawo ɖee fia be mawudɔla aɖe si le Mawu tefee wokpɔ loo alo eɖe eɖokui fia wo le ŋutega me.
Mawudɔlawo.
Le blema la, Mawu dɔa mawudɔlawo wonyea etefenɔlawo dzena na amegbetɔwo eye wofoa nu le efe ŋkɔ me. (Psalmo 103:20) Le kpɔɖeŋu me, Mawu fo nu na Mose gbe ɖeka le ŋuve aɖe si nɔ bibim me, eye Biblia gblɔ be: “Mose ɣla efe ŋkume, elabena ele vɔvɔ̃m na Mawu vavã la kpɔkpɔ.” (2 Mose 3:4, 6) Mose mekpɔ Mawu ŋutɔŋutɔ o, elabe nya siwo fo xlã nya ma ɖee fia be “Yehowa fe dɔla” ye wòkpɔ.—2 Mose 3:2.
Nenema kee esi Biblia gblɔ be Mawu “foa nu kple Mose ŋkume kple ŋkume” la, efia be Mawu ɖoa dze kple Mose abe exɔlɔ̃a ene. (2 Mose 4:10, 11; 33:11) Mose mekpɔ Mawu kple ŋku ŋutɔŋutɔ o elabena exɔ gbedeasi la “to mawudɔlawo dzi.” (Galatiatɔwo 3:19; Dɔwɔwɔwo 7:53) Ke hã, Mose xɔ Mawu dzi se ale gbegbe be Biblia gblɔ tso eŋu be ɖeko wòle abe ɖe wònɔ “Ame si womekpɔna o la kpɔm” ene.—Hebritɔwo 11:27.
Mawu fo nu na Abraham hã to mawudɔla aɖe dzi abe ale si ko wòwɔ le Mose gome ene. Enye nyatefe be ne mède ŋugble tso Biblia fe akpa sia ŋu nyuie o la, àsusui be ɖe Abraham kpɔ Mawu ŋutɔŋutɔ. (1 Mose 18:1, 33) Ke hã, nya siwo fo xlã kpukpui siawo ɖee fia be mawudɔla siwo Mawu dɔe “ŋutsu etɔ̃” siwo wòkpɔ la nye. Abraham kpɔe dze sii be Mawu tefenɔlawo wonye, eya ta wònɔ nu fom na wo abe Yehowa ŋutɔe wònɔ nyaa gblɔm na tẽe ene.—1 Mose 18:2, 3, 22, 32; 19:1.
Ŋutegawo.
Mawu ɖe eɖokui fia amegbetɔwo le ŋutegawo hã me. Le kpɔɖeŋu me, esi Biblia gblɔ be Mose kple Israel-vi bubuwo “wokpɔ Israel fe Mawu la” la, nu si dzɔ ŋutɔŋutɔe nye be “wokpɔ Mawu vavã la le ŋutega me.” (2 Mose 24:9-11) Nenema kee Biblia gblɔna ɣeaɖewoɣi be nyagblɔɖilawo ‘kpɔ Yehowa.’ (Yesaya 6:1; Daniel 7:9; Amos 9:1) Le go siawo dometɔ ɖe sia ɖe me la, nya siwo fo xlã kpukpui mawo ɖenɛ fiana be ŋutega mee wokpɔ Mawu le, ke womekpɔ Mawu ŋkume-kple-ŋkume o.—Yesaya 1:1; Daniel 7:2; Amos 1:1.


text:
Nyabiabia Siwo Tso Exlẽlawo Gbɔ
Ðe wòasɔ be dzila Kristotɔ kple via si woɖe le ha me nanɔ tefe ɖeka le hame fe kpekpewo mea?
Susu aɖeke meli si tae míatsi dzi ɖe afi si ame si woɖe le hamea me nɔ le Fiaɖufe Akpataa me ŋu o. Magazine sia de dzi fo na dzila Kristotɔwo zi geɖe be woana gbɔgbɔmekpekpeɖeŋu wo vi si woɖe le ha me si kpɔtɔ le wo gbɔ le afe me ŋu, ne esɔ be woawɔ esia. Abe ale si wòdze le yevugbe me Gbetakpɔxɔ, November 15, 1988, fe axa 19 kple 20 ene la, dzilawo ate ŋu asrɔ̃ Biblia kple wo vi sue si woɖe le hame si kpɔtɔ le wo gbɔ le afe me la gɔ̃ hã. Ðewohĩ esia ade dzi fo na ɖevia wòatrɔ agbenɔnɔ.
Le anyinɔnɔ le Fiaɖufe Akpata me gome la, edze abe susu le eme be ɖevi si woɖe le hamea me ate ŋu anɔ edzilawo gbɔ kpoo ene. Esi wònye be menye se wònye be ame si woɖe le ha me nanɔ megbezikpuiwo dzi o ta la, mele be ame aɖeke nahe nya ne ɖevi si woɖe le haa me nɔ dzilaawo gbɔ o, afi ka kee woɖanɔ anyi ɖo o. Esi dzilawo le be lém na wo via le gbɔgbɔ me ta la, kakaɖedzi li be woadi be yewoakpɔ egbɔ be kpekpeawo le vi ɖem nɛ. Be woate ŋu awɔ esia la, ɖewohĩ anyo be ɖevia nanɔ wo gbɔ tsɔ wu be woaɖe asi le eŋu wòanɔ afi sia afi si dzroe.
Gake ne ɖevi si woɖe le ha me la megale dzilawo gbɔ le afe me o ya ɖe? Ðe esia fia be mate ŋu anɔ dzilawo gbɔ oa? Magazine sia gblɔ nɔnɔme si sɔ si wòle be Kristotɔwo naɖe afia ku ɖe hadede kple fometɔ si woɖe la haa me si megale wo gbɔ le afe me o la ŋu va yi eme kɔ. * Ke hã ne ame si woɖe le ha me nɔ anyi ɖe efe fometɔwo gbɔ kpoo le kpekpeawo me la, esia to vovo kura na fometɔwo fe eɖoɖo koŋ anɔ mɔnukpɔkpɔwo dim be yewoade ha kplii madzemadzee. Nenye be nɔnɔme si fomea me tɔ wɔnutefewo ɖena fiana ɖe fometɔ si woɖe le haa me ŋu la sɔ eye wole agbagba dzem be yewoawɔ ɖe Ŋɔŋlɔawo me ɖaŋuɖoɖo siwo ku ɖe hadede kplii ŋu dzi la, ekema edze abe susu aɖeke meli si ta ame aɖe natsi dzi o ene.
Ne ame si woɖe le ha me nɔ anyi ɖe efe fometɔwo xa loo alo ɖe hamea me tɔ bubu aɖe xa la, susu aɖeke meli si ta ame aɖe natsi dzi o nenye be enya le wɔwɔm ɖe ameɖeɖelehame ŋuti ɖoɖowo dzi ko. Sedede ɖe afi si ame anɔ ŋu ate ŋu ahe kuxi vovovowo vɛ, le ale si nɔnɔmea le nu. Ne nɔviwo katã, siwo dome fometɔ wɔnutefewo hã le, le agbagba ɖe sia ɖe dzem be yewoawɔ ɖe mɔfiame siwo Biblia na ku ɖe ameɖeɖelehame ŋu dzi, eye afi si ame si woɖe le haa me nɔna mezua nuklikli na ame aɖeke o la, mehiã be Kristotɔwo fe kpekpewo valawo fe nɔfewo nazu nya o. *


text:
Numame Gbegblẽwo
Wò Numamewo
Ale Si Nàna Numame Nyuiwo Naɖe Vi Na Wò
Na nɔnɔme siwo le asiwò naɖe vi na wò tsɔ wu be nàna woagblẽ nu le ŋuwò.
Ðe Amedzudzu Nye Nu Gbegblẽ Nenema Gbegbea?
Esi wònye be ame geɖewo dzua ame ɖe, nu kae gblẽ le amedzudzu ŋu nenema gbegbe?
Aleke Mawɔ Aɖu Tetekpɔwo Dzi?
Xlẽ nu tso nu vevi etɔ̃ siwo nàte ŋu awɔ be nàɖu dzodzro vɔ̃wo dzi la ŋu.
Atama, Atike Vɔ̃ɖiwo, Kple Aha Sesẽ
Nya Kae Biblia Gblɔ Tso Aha Sesẽ Ŋu? Ðe Ahanono Nye Nu Vɔ̃a?
Biblia fo nu tso vi siwo wain kple aha sesẽ bubuwo ɖena ŋu.
Nu Kae Wòle Be Manya Tso Ahamuame Ŋu?
Xlẽ nu tso ale si nàwɔ afo asa na semedzedze, bubukoklo le ame ɖokui ŋu, gbɔdɔnuwɔwɔ ɖe ame ŋu, numame kple ku ŋu.
Aleke Mawu Bua Atamanonoe?
Esi nya atama medze le Biblia me o ɖe, aleke míawɔ anya?
Ðe Atamanono Nye Nu Vɔ̃a?
Ne atamanono medze le Biblia me o ɖe, ke ɖe wòanya wɔ be míaɖo nya sia ŋua?
Nye Agbenɔnɔ Tim
Dmitry Korshunov nye ahanomunɔ, gake eva te Biblia la xexlẽ gbe sia gbe. Nu kae ʋãe wòwɔ tɔtrɔ gãwo le efe agbenɔnɔ me eye wòva le dzidzɔ kpɔm?
Elektronik Nyakakamɔnuwo
Ðe Nèzãa Mɔ̃ɖaŋunuwo Nyuiea?
Ðo nyabiase bɔbɔe ene siawo ŋu ne nàkpɔ ŋuɖoɖoawo.
Nu Kawoe Wòle Be Manya Tso Elektronikfefewo Ŋu?
Ate ŋu akpɔ ŋusẽ nyui alo gbegblẽa siaa ɖe dziwò.
Ðe Elektrɔnikmɔ̃wo Va Le Ŋusẽ Kpɔm Ðe Wò Agbe Dzia?
Elektrɔnikmɔ̃wo va bɔ egbea ŋutɔ, gake mele be nàɖe mɔ woakpɔ ŋusẽ ɖe wò agbe dzi o. Aleke nàwɔ anya nenye be wò mɔ̃a zazã zu numame na wò? Ne ezazã zu numame na wò la, aleke nàwɔ aɖu ɖokuiwò dzi?
Tsatsadada
Nu Si Biblia Gblɔ Tso Tsatsadada Ŋu
Fefe dzro aɖe ko wònyea?
Ðe Tsatsadada Nye Nu Vɔ̃a?
Esi Biblia mefo nu tso tsatsadada ŋu tsitotsito o ɖe, aleke míawɔ anya ale si Mawu bua nuwɔna siae?
Gbɔdɔnuwɔnawo Kpɔkpɔ
Ðe Afɔku Le Gbɔdɔdɔnuwɔnawo Kpɔkpɔ Mea?
Nu kae gbɔdɔdɔnuwɔnawo kpɔkpɔ gblẽna le ame ɖekaɖekawo kple fomewo ŋu?
Ðe Biblia Tsi Tre Ðe Gbɔdɔdɔnuwɔnawo Kpɔkpɔ Ŋua?
Ne èdi be yefe nu nadze Mawu ŋu la, ke dze agbagba nànya ale si Mawu bua gbɔdɔdɔnuwɔnawo kpɔkpɔe.
Nu Ka Tae Wòle Be Matsri Gbɔdɔdɔnuwɔnawo Kpɔkpɔ?
Nu ka mee gbɔdɔdɔnuwɔnawo kpɔkpɔ kple sigaret-nono sɔ le?
Ðe Gbɔdɔnuwɔnawo Kpɔkpɔ Zu Numame Na Wòa?
Biblia ate ŋu akpe ɖe ŋuwò nàse nu si tututu gbɔdɔnuwɔnawo kpɔkpɔ nye la gɔme.
Nya Kae Biblia Gblɔ Tso Gbɔdɔnuwɔnawo Kpɔkpɔ (Porno) Ŋu? Ðe Nane Gblẽ Le Dzeɖoɖo Tso Gbɔdɔdɔ Ŋu To Internet Dzi Ŋua?
Modzakaɖeɖe siwo me gbɔdɔnuwɔnawo le va bɔ egbea ŋutɔ. Ðe wofe bɔbɔ wɔe be naneke megblẽ le wo ŋu oa?


text:
Ale Si Míakpe Ðe ‘Amedzrowo’ Ƒe Viwo Ŋu
“Nyemekpɔ dzidzɔ gã wu esia o: be mase be vinyewo yi edzi le zɔzɔm le nyatefe la me.”—3 YOH. 4.
HADZIDZI: 88, 41
1, 2. (a) Nu kae nyea kuxi na ame siwo ʋu yi dukɔ bubu me fe viwo? (b) Biabia kawo me míadzro le nyati sia me?
JOSHUA kple edzilawo nye amedzrowo le dukɔ aɖe me. Egblɔ be: “Tso nye ɖevime la, mía degbea ye medona kple dzinyelawo le afe me eye eya kee wodona le hamea me. Gake esime meva nɔ suku dem la, meva lɔ̃ gbe si wodona le nutoa me wu mía degbea. Ƒe ʋɛ aɖewo megbe la, gbe si wodona le nutoa me koe meva nɔ dodom. Esia wɔe be nyemetea ŋu sea nu siwo wofiana le kpekpeawo me gɔme o, eye nyemegava bua ɖokuinye ɖe mía detɔwo dome gɔ̃ hã o.” Aleae wòle le amedzro geɖe fe viwo gome.
2 Egbea, ame siwo wu miliɔn 240 sɔŋ la ʋu tso wo de ɖale dukɔ bubu me. Ne mia kple mia viwo mienye amedzrowo le dukɔ aɖe me la, aleke miawɔ be mɔnukpɔkpɔ nyuitɔ nasu mia viwo si woasrɔ̃ nu tso Yehowa ŋu ahalɔ̃e eye ‘woayi edzi anɔ zɔzɔm le nyatefe la me’? (3 Yoh. 4) Eye kpekpeɖeŋu kae ame bubuwo ate ŋu ana?
DZILAWO, MIÐO KPƆÐEŊU NYUI NA MIA VIWO
3, 4. (a) Aleke dzilawo ate ŋu aɖo kpɔɖeŋu nyui na wo viwo? (b) Nu kae mele be dzilawo nanɔ mɔ kpɔm be yewo viwo nawɔ na yewo o?
3 Dzilawo, hafi mia viwo nate ŋu alɔ̃ Yehowa eye woava nɔ agbe mavɔ mɔa dzi la, kpɔɖeŋu si mieɖona awɔ akpa vevi aɖe. Ne mia viwo kpɔe be ‘miedia Fiaɖufea gbã’ la, woava srɔ̃ ale si woaɖo ŋu ɖe Yehowa ŋu be wòakpɔ yewofe gbe sia gbe nuhiahiãwo gbɔ na yewo. (Mat. 6:33, 34) Eya ta, migati nu gãwo yome o. Mina Yehowa subɔsubɔ nanɔ vevie na mi wu ŋutilãmenuwo. Midze agbagba miafo asa na fenyinyi. Midi ‘kesinɔnu si le dzifo,’ si nye Yehowa fe ŋudzedzekpɔkpɔ, ke menye anyigbadzikesinɔnuwo alo “amewo fe kafukafu” o.—Xlẽ Marko 10:21, 22; Yoh. 12:43.
4 Negadzɔ gbeɖe be miaxaxa ale gbegbe be mimakpɔ vovo ɖe mia viwo ŋu o. Ne mia viwo tsɔ Yehowa subɔsubɔ ɖo nɔfe gbãtɔ le wofe agbe me, ke menye ŋkɔxɔxɔ alo kesinɔnuwo didi na wo ɖokuiwo alo na mi o la, mina woanyae be dzidzɔ gãe wònye na mi. Mifo asa na xexea me tɔwo fe susu si nye be ele be viwo nafo nuwo nu fu na dzilawo ale be woanɔ agbe si me dzidzeme le la. Miɖo ŋku edzi be, “menye viwoe adzra nu ɖo ɖi na wo dzilawo o, ke boŋ dzilawoe adzra nu ɖo ɖi na wo viwo.”—2 Kor. 12:14.
DZILAWO, MIDZE AGBAGBA MIASRƆ̃ GBE SI MIA VIWO SE NYUIE
5. Nu ka tae wòle be dzilawo nafo nu na wo viwo tso Yehowa ŋu?
5 Abe ale si Biblia gblɔe ɖi ene la, amewo tso “dukɔwo fe gbegbɔgblɔwo katã me” le zi nyem ɖe Yehowa fe habɔbɔa me. (Zak. 8:23) Gake gbemasemase ate ŋu ana wòasesẽ na mi be miafia nyatefea mia viwo. Mia viwoe nye miafe Biblia nusrɔ̃vi vevitɔwo kekeake, eye agbe mavɔe wòanye na wo ne ‘wonya’ Yehowa. (Yoh. 17:3) Hafi mia viwo nate ŋu anya Yehowa fe nudidiwo la, ele be miawɔ mɔnukpɔkpɔ ɖe sia ɖe si sɔ la ŋu dɔ ‘anɔ nu fom le’ efe nudidiawo ŋu na wo.—Xlẽ 5 Mose 6:6, 7.
6. Vi kae wòaɖe na mia viwo ne wose mia degbea? (Kpɔ foto si le nyati sia fe gɔmedzedze.)
6 Anɔ eme godoo be mia viwo asrɔ̃ gbe si wodona le nutoa me la le suku kple ame siwo dome wole gbɔ, gake ne mieɖoa dze kpli wo edziedzi le mia degbea me ko hafi woate ŋu asee. Mia degbea dodo kple mia viwo ana miaɖo dze kple mia nɔewo faa tso dzi me, eye agaɖe vi na wo le mɔ bubuwo hã nu. Le kpɔɖeŋu me, ne ɖeviawo se gbe vovovowo la, esia dzia wofe tamebubuŋutete ɖe edzi eye wònana wotea ŋu doa ka kple ame fomevi vovovowo. Ate ŋu aʋu mɔnukpɔkpɔ ɖi na wo hã be woakeke wofe subɔsubɔdɔa ɖe enu. Carolina, si le dukɔ bubu me kple edzilawo la gblɔ be: “Hame si me wodoa mía degbe le me nɔnɔ doa dzidzɔ nam ŋutɔ. Eye kpekpeɖeŋunana le afi si hiahiã geɖe wu le na mele dzidzɔ geɖe kpɔm.”
7. Ne gbemasemase nye kuxi na miafe fomea la, nu kae miate ŋu awɔ?
7 Nu si gadzɔna ye nye be, ne ɖeviawo va dze ŋku ɖe dukɔ si me miele fe dekɔnuwo ŋu hese gbea ko la, wo dometɔ aɖewo magava nɔ didim be yewoado yewo degbea o, eye ʋɛʋɛʋɛ la, wo degbea dodo va sesẽna na wo. Dzilawo, ne aleae nɔnɔmea le na mia viwo la, ɖe wòanya wɔ be miasrɔ̃ nutoa me gbea dodo vie tetia? Ne miesea nya siwo mia viwo gblɔna, wofe modzakaɖeɖewo kple nu siwo fiam wole wo le suku gɔme eye mietea ŋu ɖoa dze kple wofe nufialawo la, esia ana wòanɔ bɔbɔe na mi be miahe mia viwo. Enye nyatefe be gbe bubu sɔsrɔ̃ bia ɣeyiɣi geɖe, kutrikuku kple ɖokuibɔbɔ ya. Gake tsɔe be viwòa zu tokunɔ; ɖe màdze agbagba vevie asrɔ̃ tokunɔgbe ale be wòanɔ bɔbɔe na wò be nàɖo dze kplii oa? Eya ta, ne ɖevi aɖe se gbe bubu hedonɛ nyuie la, ele be woatsɔ ɖe le eme na eya hã nenema ke. Ðe mèlɔ̃ ɖe edzi oa? *
8. Aleke nàwɔ akpe ɖe viwòwo ŋu ne mète ŋu doa gbe si wose nyuie la o?
8 Ate ŋu asesẽ na dzila siwo nye amedzrowo le dukɔ aɖe me la dometɔ aɖewo be woaɖu tu na gbe yeye si dom wo viwo le. Esia awɔe be manɔ bɔbɔe na dzila siawo be woakpe ɖe wo viwo ŋu woase “ŋɔŋlɔ kɔkɔeawo” gɔme o. (2 Tim. 3:15) Ne aleae miafe nɔnɔmea le gɔ̃ hã la, miate ŋu awɔ miafe ŋutete ɖe sia ɖe akpe ɖe mia viwo ŋu woanya Yehowa ahalɔ̃e. Shan, si nye hamemetsitsi fifia la gblɔ be: “Mía nɔ si nye dzilaɖekɛ la mese gbe si míawo míeɖu tu na la nyuie o, eye nye kple nɔvinyenyɔnuwo hã míese mía degbea nyuie o. Gake esi míekpɔ ale si wòsrɔ̃a nui, ale si wòdoa gbe ɖae kple agbagba si wòdzena be míewɔa fometadedeagu kwasiɖa sia kwasiɖa la, míekpɔe be sidzedze Yehowa le vevie ŋutɔ.”
9. Ne ehiã be ɖevi aɖewo nasrɔ̃ Biblia le gbe vovovo eve me la, aleke dzilawo ate ŋu akpe ɖe wo ŋu?
9 Ðewohĩ, ahiã be ɖevi aɖewo nasrɔ̃ nu tso Yehowa ŋu le gbe vovovo eve me—le gbe si wozãna le suku kple wo degbea siaa me. Eya ta, dzila aɖewo wɔa míafe agbalẽwo, esiwo woxlẽ lé ɖe mɔ̃ dzi kple video siwo le gbe evea siaa me la ŋu dɔ. Eme kɔ fãa be, ele be dzila siwo nye amedzrowo nazã ɣeyiɣi geɖe wu eye woawɔ aɖaŋu geɖe wu ŋu dɔ be woakpe ɖe wo viwo ŋu fomedodo nyui nava nɔ woa kple Yehowa dome.
HAME KA MEE MIAƑE ƑOMEA ANƆ?
10. (a) Ame kae wòle na be wòatso nya me le hame si me fomea anɔ ŋu? (b) Nu kae wòle be wòawɔ hafi atso nya me?
10 Ne ‘amedzrowo’ le tefe si didi tso Ðasefo bubu siwo doa wo degbea gbɔ la, ahiã be woanɔ hame si me wodoa nutoa me gbe le la me. (Ps. 146:9) Gake ne hame aɖe si me wodoa mia degbe le tsɔ ɖe mia gbɔ la, biabia lae nye be: Hame ka mee miade kpekpewo le be wòaɖe vi gãtɔ na miafe fomea? Ne fome fe ta de ŋugble le biabia sia ŋu nyuie, do gbe ɖa tso eŋu hebia srɔ̃a kple viawo fe susu le eŋu la, ekema atso nya me. (1 Kor. 11:3) Nu kawo ŋue wòle be fome fe ta nabu hafi atso nya me? Biblia fe mɔfiame kawo ŋu dɔe wòahiã be wòawɔ? Na míadzro wo dometɔ aɖewo me.
11, 12. (a) Be nu siwo wofiana le kpekpewo me naɖe vi na ɖeviwo la, akpa kae gbegbɔgblɔ wɔna? (b) Nu ka tae ɖevi aɖewo medina be yewoasrɔ̃ yewo degbe o?
11 Ele be dzilawo nada nuwo kpɔ nyuie be woanya nu si tututu wo viwo hiã. Gake gbe ka ke mee woɖadea kpekpewo le o, enye nyatefe be hafi ɖeviwo nasrɔ̃ nyatefea ahase egɔme nyuie la, wohiã nu geɖe wu Biblia-sɔsrɔ̃ gafofo ʋɛ aɖewo ko kwasiɖa sia kwasiɖa le kpekpeawo me. Wò ya bu nya sia ŋu kpɔ: Ne ɖeviawo dea kpekpewo le hame si me wodoa gbe si wose nyuie le me la, anɔ eme be wofe afi ma nɔnɔ ɖeɖe dza awɔe be woasrɔ̃ nu geɖe wu ale si ɖewohĩ wo dzilawo susui gɔ̃ hã. Gake manɔ alea o ne ɖeviawo mese gbe si wodona le hame fe kpekpewo me nyuie o. (Xlẽ 1 Korintotɔwo 14:9, 11.) Eye mia degbea mayi edzi anye gbe si wɔa dɔ ɖe ɖevi aɖe fe susu kple dzi dzi kokoko o. Le nyatefe me la, ɖevi aɖewo ate ŋu asrɔ̃ nyaŋuɖoɖowo, wɔwɔfiawo kple dɔdeasiwo wɔwɔ le wo degbe me evɔ nyawo matso dzi me na wo kokoko o.
12 Gakpe ɖe eŋu la, menye gbegbɔgblɔ dzaa koe kpɔa ŋusẽ ɖe ɖevi fe dzi dzi o. Aleae wònɔ le Joshua si ŋu míefo nu tsoe le gɔmedzedzea me la gome. Nɔvia Esther gblɔ be, “le ɖeviwo fe susu me la, kadodo kplikplikpli le wo degbea, wofe dekɔnuwo kple wo dzilawo fe mawusubɔsubɔ dome.” Ne ɖeviawo mekpɔa dzidzɔ ɖe wofe dekɔnuwo ŋu o la, womadi be yewoasrɔ̃ yewo degbea o, eye nenema kee womalɔ̃ wo dzilawo fe mawusubɔsubɔ hã o. Nu kae dzila siwo nye amedzrowo la awɔ?
13, 14. (a) Nu ka tae atsu kple asi aɖe siwo nye amedzrowo la kple wofe fomea woʋu yi hame si me wodoa nutoa me gbe le me? (b) Nu kae atsu kple asia wɔ be fomedodo si le woa kple Yehowa dome la me megbɔdzɔ o?
13 Dzila Kristotɔwo bua wo viwo fe gbɔgbɔmenuhiahiãwo gbɔ kpɔkpɔ be ele vevie wu yewo ŋutɔ yewofe didiwo. (1 Kor. 10:24) Samuel, si nye Joshua kple Esther fofo gblɔ be: “Nye kple srɔ̃nye míelé ŋku ɖe mía viawo ŋu be míakpɔe ɖa be gbegbɔgblɔ kae ana nyatefea nade dzi gbɔ na wo wu hã, eye míedo gbe ɖa bia Mawu fe nunya. Míafe gbedodoɖa fe ŋuɖoɖoa meva nye nu si de mí dzilawo dzi o. Ke hã, esi míekpɔe be kpekpeawo menɔ vi boo aɖeke ɖem na ɖeviawo le hame si me wodoa mía degbea le me o la, míetso nya me be míaʋu ayi hame si me wodoa nutoa me gbe le me. Mí katã míedea kpekpeawo hekpɔa gome le gbeadzisubɔsubɔdɔa me ɖekae edziedzi. Míekpea nɔvi siwo le nutoa me hã wova ɖua nu kpli mí eye míeɖia tsa ɖekae. Esiawo katã kpe ɖe mía viawo ŋu wova nya nɔviawo, eye wonya Yehowa hã, menye abe wofe Mawu ɖeɖe ko ene o, ke abe wo Fofo kple wo Xɔlɔ̃ hã ene. Míekpɔe be esia le vevie sãsãsã wu be woaɖu tu na mía degbea.”
14 Samuel gblɔ hã be: “Esi míedi be míado ŋusẽ míafe xɔse ta la, nye kple srɔ̃nye míedea kpekpeawo le hame si me wodoa mía degbea le hã me. Vovo menɔa mía ŋu o, eye ɖeɖi tea mía ŋu. Ke hã, míeda akpe na Yehowa be eyra ɖe míafe agbagbadzedzewo kple nu siwo míetsɔ sa vɔe la dzi. Mía vi etɔ̃awo katã yi edzi le Yehowa subɔm eye wole ɣeyiɣiawo katã fe subɔsubɔdɔa wɔm.”
NU SI ÐEKAKPUIWO KPLE ÐETUGBUIWO ATE ŊU AWƆ
15. Nu ka tae nɔvinyɔnu aɖe si ŋkɔe nye Kristina la se le eɖokui me be yeate ŋu awɔ geɖe wu le hame si me wodoa yevugbe le la me?
15 Ðewohĩ vi tsitsiwo ava de dzesii be yewoate ŋu asubɔ Yehowa nyuie wu le hame si me wodoa gbe si yewose nyuie le la me. Ne nenemae la, mele be wòawɔ na wo dzilawo be ɖe wo viwo le wo gbem o. Kristina gblɔ be: “Mese mía degbea vie ya, gake ne wole ezãm tsɔ le nu fiam le kpekpeawo me la, esesẽna nam be mase nya si gblɔm wole gɔme. Esi mexɔ fe 12 la, mede takpekpe aɖe si wowɔ le gbe si míezãna le suku la me. Eye emae nye zi gbãtɔ si meva nyae be nyatefeae nye ema sem menɔ! Nu bubu si gawɔ dɔ ɖe dzinyee nye ale si mese le ɖokuinye me esime meva te gbedodoɖa le yevugbe me. Mekpɔe be mefoa nu na Yehowa tso dzi me ke!” (Dɔw. 2:11, 41) Esi Kristina zu ɖetugbui la, eya kple edzilawo ɖo dze tso nyaa ŋu eye wotso nya me be wòaʋu ayi hame si me wodoa yevugbe le la me. Kristina gblɔ be: “Ne mele nu srɔ̃m tso Yehowa ŋu le yevugbe me la, eʋãam be mawɔ ɖe nu si srɔ̃m mele dzi.” Ɣeyiɣi kpui aɖe megbe la, Kristina va zu mɔɖela si le dzidzɔ kpɔm.
16. Nu ka tae wòdzɔ dzi na nɔvinyɔnu aɖe si ŋkɔe nye Nadia be wòkpɔtɔ nɔ hame si me wodoa wo degbe le la me?
16 Ne ɖekakpui alo ɖetugbui ye nènye la, ɖe nèkpɔe be hame si me wodoa yevugbe le me nɔnɔ aɖe vi na wò wua? Ne nenemae la, bia ɖokuiwò be, Nu ka tae? Ðe hame ma me nɔnɔ ana nàgate ɖe Yehowa ŋu kplikplikpli wua? (Yak. 4:8) Alo ɖewohĩ esi mèdi be dziwòlawo fe ŋkuwo nanɔ ŋuwò o alo èdi be dɔdeasiwo dzi naɖe akpɔtɔ taea? Nadia, si le subɔsubɔm le Betel fifia la, gblɔ be: “Esi nye kple nɔvinyewo míezu fewuiviwo la, míedi be míaʋu aɖanɔ yevugbe hame me.” Gake edzilawo de dzesii be esia made wo dzi le gbɔgbɔ me o. Nadia gblɔ be: “Fifia, edzɔa dzi na mí be mía dzilawo ku kutri vevie fia mía degbea mí eye wona míekpɔtɔ nɔ hame si me wodoa mía degbe le la me. Esia ɖe vi na mí le mɔ geɖe nu eye wòna mɔnukpɔkpɔ geɖe mí be míakpe ɖe ame bubuwo ŋu woanya Yehowa.”
KPEKPEÐEŊU SI AME BUBUWO ATE ŊU ANA
17. (a) Ame kawo fe agbae vihehe nye le Yehowa ŋkume? (b) Aleke dzilawo awɔ be ame bubuwo nakpe ɖe wo ŋu woafia nyatefea wo viwo?
17 Dzilawoe Yehowa de dɔ asi na be woahe wo viwo le nyatefea me, ke menye ɖeviawo tɔgbuiwo alo wo mamawo alo ame bubu aɖe o. (Xlẽ Lododowo 1:8; 31:10, 27, 28.) Ke hã, ahiã be woakpe ɖe dzila siwo mese nutoa me gbe o la ŋu be woafia nu wo viwo wòade wofe dzi gbɔ. Gake ɖoɖowɔwɔ ɖe kpekpeɖeŋu sia ŋu mefia be dzila siawo naɖe asi le agba si le wo dzi le Mawu ŋkume la ŋu na ame bubu o; ke boŋ ɖoɖo sia hã awɔ akpa aɖe be woate ŋu ahe wo viwo “le Yehowa fe amehehe kple nuxɔxlɔ̃ me.” (Ef. 6:4) Le kpɔɖeŋu me, dzilawo ate ŋu abia hamemetsitsiwo fe aɖaŋuɖoɖo le ale si woawɔ fometadedeagu ŋu, eye woate ŋu abia wo hã be woakpe ɖe yewo ŋu yewoawɔ ɖoɖo ɖe hadede nyuiwo ŋu na yewo viwo.
18, 19. (a) Aleke nɔvi siwo léa fɔ ɖe Yehowa subɔsubɔ ŋu fe kpekpeɖeŋu ate ŋu aɖe vi na sɔhɛwo? (b) Nu kae wòle be dzilawo nayi edzi anɔ wɔwɔm?
18 Le kpɔɖeŋu me, dzilawo ate ŋu akpe fome bubuwo be woava yewoawɔ fometadedeagu ɖekae. Gakpe ɖe eŋu la, sɔhɛ geɖe tsina le xɔse me nyuie ne wodea ha kple nɔvi siwo léa fɔ ɖe Yehowa subɔsubɔ ŋu. Le kpɔɖeŋu me, woate ŋu ayi gbeadzi ɖekae ahakpɔ gome le modzakaɖeɖe tuameɖowo me ɖekae. (Lod. 27:17) Shan, si ŋu míefo nu tsoe va yi la gblɔ be: “Meɖoa ŋku nɔviŋutsu siwo tsɔ ɖe le eme nam vevie la dzi. Ɣesiaɣi si wokpe ɖe ŋunye medzra ɖo ɖe dɔ siwo wode asi nam be mava wɔ le kplɔ̃ta ŋu la, mesrɔ̃a nu geɖe tso wo gbɔ. Eye mesea vivi na modzaka siwo míeɖena ɖekae la ŋutɔ.”
19 Gake ele be ame siwo dzilawo tia be woakpe ɖe yewo viwo ŋu la nakpe ɖe ɖeviawo ŋu ɣesiaɣi be woade bubu wo dzilawo ŋu; ele be woafo nu nyui tso dzilawo ŋu na ɖeviawo, ke menye be woava xɔ ɖe dzilawo tefe o. Azɔ hã, ele be ame siwo le kpekpeɖeŋu nam la nafo asa na nuwɔna ɖe sia ɖe si ate ŋu ana hamea me tɔwo alo ame siwo menye hamea me tɔwo o nasusu be wole agbe si mesɔ o nɔm. (1 Pet. 2:12) Mele be dzilawo nagblẽ ɖeviawo hehe le nyatefea me ɖe ame bubuwo si me o. Ele be woanɔ ŋku lém ɖe kpekpeɖeŋu si nam ameawo le ŋu eye woawo ŋutɔwo hã woayi edzi anɔ nu fiam wo viwo.
20. Aleke dzilawo ate ŋu akpe ɖe wo viwo ŋu be woava zu Yehowa subɔla dovevienuwo?
20 Dzilawo, mido gbe ɖa miabia Yehowa fe kpekpeɖeŋu, eye midze agbagba miawɔ miafe ŋutete katã. (Xlẽ 2 Kronika 15:7.) Mina fomedodo si anɔ mia via kple Yehowa dome nanɔ vevie na mi wu miawo ŋutɔwo miafe dzidzedzekpɔkpɔ. Miwɔ nu sia nu si miate ŋui be miana Mawu fe Nya la naɖo mia via fe dzi gbɔ. Migasusui gbeɖe be mia via mate ŋu ava zu Yehowa subɔla dovevienu o. Ne mia viwo wɔ ɖe Mawu fe Nyaa fe mɔfiafia dzi hesrɔ̃ miafe kpɔɖeŋu nyuiwo la, miava se le mia ɖokuiwo me abe apostolo Yohanes ene esi wògblɔ tso efe gbɔgbɔmeviwo ŋu be: “Nyemekpɔ dzidzɔ gã wu esia o: be mase be vinyewo yi edzi le zɔzɔm le nyatefe la me.”—3 Yoh. 4.
^ mm. 7 Kpɔ nyati si nye “Àte Ŋu Asrɔ̃ Gbe Bubu!” si dze le April 2007, fe Nyɔ! me, axa 10-12.


text:
ÐE WOWƆEA?
Nyatakaka Si Gbegbe Nɔa Domenyiŋusẽfianu Me
KƆMPIUTAZÃLAWO trɔa asi le nyatakaka gbogbo aɖewo ŋu, eye wòhiãna be woadzra wo ɖo ale be woate ŋu ava wɔ wo ŋu dɔ emegbe ne ehiã. Dzɔdzɔmeŋutinunyalawo le mɔ kpɔm be yewoahe tɔtrɔ gã aɖe ava nyatakakadzadzraɖo fe mɔnuwo me. Wofe susue nye be yewoanɔ te ɖe dzɔdzɔme nyatakakadzraɖonu si de ŋgɔ sãsãsã la fe ŋutete dzi awɔ yewo tɔa. Dzɔdzɔmenu mae nye domenyiŋusẽfianu (DNA alo ADN).
Bu nya siawo ŋu kpɔ: Nyatakaka miliɔn akpe geɖewoe nɔa nu gbagbewo fe domenyiŋusẽfianuwo me. Afetɔ Nick Goldman si wɔa dɔ le Europatɔwo fe dɔwɔfe aɖe (European Bioinformatics Institute) gblɔ be: “Míate ŋu aɖe wo tso atiglinyi fomevi aɖewo siwo nɔ anyi le blema fe fuwo me . . . ahase nyatakaka siwo le wo me la gɔme. Wole nyaŋui ŋutɔ, gake nyatakaka gbogbo aɖewoe le wo me, eye mehiã be woazã elɛktrik-ŋusẽ aɖeke hafi ate ŋu adzra nyatakaka mawo ɖo o, ale wɔ wo tsɔtsɔ kple wo dzadzra ɖo ɖi le bɔbɔe.” Ðe woate ŋu adzra nyatakaka siwo ŋu amegbetɔwo trɔ asi le la ɖo ɖe domenyiŋusẽfianuwo dzia? Numekulawo ɖo eŋu be ɛ̃, woate ŋui.
Dzɔdzɔmeŋutinunyalawo te ŋu wɔ domenyiŋusẽfianuwo hedzra nuŋɔŋlɔwo, fotowo kple nu léɖemɔ̃dziwo ɖo ɖe wo dzi abe ale si ko wodzraa nyatakakawo ɖe elɛktronik-nuwo dzi ene. Numekulawo te ŋu trɔ nyatakaka siwo wodzra ɖo ɖe domenyiŋusẽfianu wɔwɔeawo dzi hegbugbɔ wo va ale si wonɔ tsã, eye wode pɛpɛpɛ. Dzɔdzɔmeŋutinunyalawo xɔe se be gbe ɖeka yewoate ŋu ato mɔnu sia dzi adzra nyatakaka siwo anɔ CD 3,000,000 dzi la ɖe domenyiŋusẽfianu wɔwɔe gram 1 dzi. Wosusui be woate ŋu azã mɔnu sia atsɔ adzra nyatakaka siwo le xexea me fe elɛktronik-nyatakakawo dzraɖofewo katã dzi ɖo. Ale wɔ wona ŋkɔ domenyiŋusẽfianu be “nyatakakadzraɖonu gãtɔ.”
Nu kae nèsusu? Ðe ale si domenyiŋusẽfianu tea ŋu xɔa nyatakaka gbogbowo la dzɔ le eɖokui sia? Alo Wɔla lae wɔea?